# ថ្ងៃដែលព្រះយេស៊ូវបានសុគត

# THE DAY JESUS DIED

(Cambodian)

ដោយលោក

Dr. R. L. Hymers, Jr.

សេចក្ដីអធិប្បាយមួយបានអធិប្បាយនៅក្រុមជំនុំថាបាណាខល ក្នុងរដ្ឋឡូសអង់ចាឡែស

ថ្ងៃរបស់ព្រះអម្ចាស់នៅពេល្ងាច ខែមេសា ១៣ ២០១៤

A sermon preached at the Baptist Tabernacle of Los Angeles  
Lord's Day Evening, April 13, 2014

«ដូច្នេះ លោក​ក៏​បញ្ជូន​ទ្រង់​ទៅ​ឲ្យ​គេ​ឆ្កាង ហើយ​គេ​នាំ​ទ្រង់​យក​ទៅ។ ព្រះយេស៊ូវ ទ្រង់​យាង​ចេញ​ទៅ ទាំង​លី​ឈើ​ឆ្កាង​ទៅ​ដល់​កន្លែង​ហៅ​ថា ភ្នំ​លលាដ៏​ក្បាល ដែល​ភាសា​ហេព្រើរ​ហៅ​ថា គាល់កូថា គេ​ក៏​ឆ្កាង​ទ្រង់​នៅ​ទី​នោះ ព្រម​ទាំង​២​នាក់​ទៀត​ជា​មួយ និង​ទ្រង់​ដែរ ម្នាក់​ម្ខាងៗ ហើយ​ព្រះយេស៊ូវ​នៅ​ជា​កណ្តាល»(យ៉ូហាន ១៩:១៦-១៨)។

ថ្ងៃដែលព្រះយេស៊ូវបានសុគតនៅលើឈើឆ្កាងជាថ្ងៃទីបួនដ៏សំខាន់បំផុតនៅក្នុងប្រវត្ដិសាស្រ្ដរបស់ ពូជមនុស្ស។ ទីមួយជាថ្ងៃនៅពេលព្រះបានបង្កើតមនុស្សមុនដំបូង។ ទីពីរជាថ្ងៃនៃការធា្លក់ចុះ នៅពេល​មនុស្សបានធ្វើបាប ហើយបាននាំសេចក្ដីស្លាប់ និងនាំការបំផ្លាញចូលមកក្នុងលោកីយ។ ទីបីជាថ្ងៃនៅពេល ទឹកជំនន់បានចាប់ផ្ដើមនៅសម័យលោកណូអេ។ ប៉ុន្ដែថ្ងៃទីបួនដ៏សំខាន់បំផុតគឺជាថ្ងៃដែលព្រះគ្រីស្ទបាន សុគតនៅលើឈើឆ្កាងនៅលើភ្នំមួយនៅខាងក្រៅកំផែងទីក្រុងយេរ៉ូសាឡិម។

ថ្ងៃដែលព្រះគ្រីស្ទបានសុគតនៅលើឈើឆ្កាង ប្រវត្ដិសាស្រ្ដរបស់មនុស្សទាំងស្រុងត្រូវបានផ្លាស់ប្ដូរ ហើយផ្លាស់ប្ដូរជារៀងរហូត! ជីវិតមនុស្សរាប់ពាន់នាក់ត្រូវបានផ្លាស់ប្ដូឬ។ ព្រលឹងមនុស្សបានប្រែចិត្ដ ហើយ លោកីយមិនដែលដូចទេ។ នៅយប់នេះខ្ញុំនឹងបង្រៀនឡើងវិញពីថ្ងៃដែលព្រះគ្រីស្ទបានសុគត ហើយខ្ញុំនឹង គត់សំគាល់ព្រឹត្ដិការណ៍៤ដ៏អស្ចារ្យដែលបានកើតឡើង។

**១. ទីមួយ ភាពងងឹតបានគ្របដណ្ដប់ពេញនៅថ្ងៃនោះ។**

ព្រះគម្ពីរប្រាប់ថា៖

«តាំង​ពី​ថ្ងៃ​ទ្រង់ ដរាប​ដល់​ម៉ោង​៣​រសៀល នោះ​មាន​ងងឹត​ដាប គ្រប​ពេញ​លើ​ផែនដី{ម៉ោង៣នៅពេលរសៀល}» (ម៉ាថាយ ២៧:៤៥)។

លោក J. Vernon McGee ប្រសាសន៍ថា៖

ព្រះអម្ចាស់របស់យើងត្រូវបានគេព្យួរនៅលើឈើឆ្កាងនៅម៉ោងទី៣ ដែលវាជា ម៉ោង៩នៅពេលព្រឹក។ មកដល់ម៉ោង១២រសៀល មនុស្សបានធ្វើទាំងអស់ ដែលគេអាចធ្វើដាក់ព្រះរាជបុត្រានៃព្រះ។ បន្ទាប់មកពេលរសៀលមានងងឹត គ្របបាំងពាសពេញ ហើយឈើឆ្កាងនោះបានក្លាយជាអាសនាមួយដែលកូន ចៀមបានយកអំពើបាបរបស់លោកីយទុកជាយញ្ញបូជា(***Thru the Bible,*** Thomas Nelson, 1983, volume IV, p. 148)។

គម្ពីរម៉ាថាយ ម៉ាកុស និងលូកាប្រាប់យើងថា ភាពងងឹតបាន «គ្របពេញនៅលផែនដី» ចាប់តាំង ពីពេលរសៀលរហូតដល់ម៉ោង៣ នៅពេលព្រះយេស៊ូវបានសុគត។ ថ្វីដ្បិតលោក យ៉ូហាន MacArthur បានបង្រៀនខុសពីព្រះលោហិតរបស់ព្រះគ្រីស្ទក្ដី គាត់បានបង្រៀនត្រឹមត្រូវនៅពេលគាត់បាននិយាយពី ភាពងងឹតនេះ៖

ការនេះមិនអាចកើតឡើងដោយសារចន្ទ្រគ្រាសនោះទេ ដោយព្រោះតែ​សា​សន៍យូដាបានប្រើប្រតិទិនចន្ទគតិ ហើយបុណ្យរំលងតែងតែមាន​ព្រះច័ន្ទ​ពេញ​វង់ ហើយមានចន្រ្ទគ្រាស។ ការនេះគឺជាភាពងងឹតមួយដែលហួសពី​ធម្ម​ជាតិ​​ ​(***MacArthur​ Study Bible,*** note on Luke 23:44)។

ភាពងងឹតដ៏ហួសពីធម្មជាតិដែលបានគ្របពាសពេញនៅលើផែនដីនៅពេលព្រះគ្រីស្ទរំលឹងយើងពី ការអស្ចារ្យទី១២ដែលបានកើតឡើងនៅក្រោមលោកម៉ូសេមុនពេលកូនចៅអ៊ីសា្រអែលបានចេញពីប្រទេស អេស៊ីព្ទ៖

«រួច​ព្រះយេហូវ៉ា​ទ្រង់​មាន​ ព្រះបន្ទូល​នឹង​ម៉ូសេ​ថា ចូរ​លើ​ដៃ​ទៅ​លើ​មេឃ ឲ្យ​មាន​ងងឹត​នៅ​លើ​ស្រុក​អេស៊ីព្ទ គឺ​ជា​ងងឹត​ដែល​នាំ​ឲ្យ​ស្ទាប​រាវ លោក​ក៏​លើក​ដៃ​ទៅ​លើ​មេឃ នោះ​មាន​ងងឹត​យ៉ាង​ក្រាស់​ណាស់​នៅ​ពេញ​ក្នុង​ស្រុក​អេស៊ីព្ទ​អស់​ចំនួន​៣​ថ្ងៃ»(និក្ខមនំ ១០:២១-២២)។

ព្រះបានបញ្ជូនភាពងងឹតនោះនៅសម័យលោកម៉ូសេ។ ហើយព្រះបានបញ្ជូនភាពងងឹតដូចគ្នាមក គ្របពាសពេញនៅលើផែនដីនៅពេលដែលព្រះយេស៊ូវបានសុគតនៅលើឈើឆ្កាង។ ដូចលោក Watts ប្រាប់​ពីវា

ថ្ងៃបានលាក់នៅថ្ងៃដ៏ងងឹតសូន្យឈឹង ហើយបិទសិរីល្អវា

កាលព្រះគ្រីស្ទ ព្រះដ៏ពេញដោយព្រះចេស្ដាបានសុគតសំរាប់មនុស្ស និងអំពើបាប

(«ព្រះអង្គសង្រ្គោះបានបង្ហូរព្រះលោហិត» ដោយលោក Watts, D.D., 1674-1748)។

**២. ទីពីរ វាំងនននៅក្នុងព្រះវិហារត្រូវបានរហែកនៅថ្ងៃនោះ។**

ព្រះគម្ពីរប្រាប់ថា៖

«គ្រា​នោះ វាំងនន​ក្នុង​ព្រះវិហារ​ក៏​រហែក​ជា​២​ភាគ ចាប់​តាំង​ពី​លើ​ចុះ​ទៅ​ដល់​ក្រោម ក៏​មាន​កក្រើក​ដី ហើយ​ថ្ម​ប្រេះ​ដាច់​ពី​គ្នា»(ម៉ាថាយ ២៧:៥១)។

នៅខាងក្នុងព្រះវិហារមានវាំងននដ៏ក្រាស់ធំមួយ។ លោក យ៉ូហាន R. Rice ប្រាប់យើងអំពីព្រះ វិហារ៖

ព្រះគម្ពីរប្រាប់ថាទីបរិសុទ្ធនៅក្នុងព្រះវិហារមានបណ្ដោយប្រហែល៩០ ហ្វីត ហើយទទឹង៣០ហ្វីត និងកំពស់៩០ហ្វីត... ទីបរិសុទ្ធនៅក្នុងព្រះវិហារត្រូវ បានបែកចែកជាពីរផ្នែក។ ៦០ហ្វីតមុនដំបូងជាកន្លែងបរិសុទ្ធ... វាំងននដ៏ធំ បានបែងចែកទីបរិសុទ្ធពីកន្លែង១ភាគ៣ផ្សេងទៀតនៃអាគារ កន្លែងដ៏បរិសុទ្ធ បំផុត (Dr. John R. Rice, ***The King of the Jews: A Commentary on Matthew,*** Sword of the Lord, 1955, p. 479)។

លោក រ៉ាយស៍បានបន្ដពន្យល់ប្រាប់ថា គ្មានអ្នកណាម្នាក់អាចចូលទៅក្នុងទីបរិសុទ្ធបានឡើយលើកលែងតែ សង្រ្គាជ។ ហើយសង្រ្គាជត្រឹមតែអាចចូលទៅក្នុងកន្លែងនោះមួយឆ្នាំតែមួយម្ដងគត់ គឺនៅថ្ងៃនៃការថ្វាយ យញ្ញបូជា។ បន្ទាប់មកលោក រ៉ាយស៍បានប្រសាសន៍ថា៖

នៅពេលព្រះគ្រីស្ទបានសុគតនៅលើឈើឆ្កាង ដូច្នេះ «វាំងនន​ក្នុង​ព្រះវិហារ​ក៏​រហែក​ជា​២​ភាគ ចាប់​តាំង​ពី​លើ​ចុះ​ទៅ​ដល់​ក្រោម ក៏​មាន​កក្រើក​ដី ហើយ​ថ្ម​ប្រេះ​ដាច់​ពី​គ្នា»(ម៉ាថាយ ២៧:៥១)។ ត្រូវបានរហែកចាប់ផ្ដើមពីលើ ដែល បង្ហាញថាព្រះបានធ្វើឲ្យវាំងនននោះរហែក... នៅពេលវាំងននត្រូវបានរហែក ពីលើចុះក្រោម របាំងជញ្ជាំងរវាងមនុស្ស និងព្រះត្រូវបានកាត់ផ្ដាច់សំរាប់ពួក អ្នកដែលមានបំណងចង់មករកព្រះគ្រីស្ទ(ibid., ទំព័រ ៤៨០»។

**៣. ទីបី មានកក្រើកដីមួយនៅថ្ងៃនោះ។**

ព្រះគម្ពីរប្រាប់ថា

« ក៏​មាន​កក្រើក​ដី ហើយ​ថ្ម​ប្រេះ​ដាច់​ពី​គ្នា»(ម៉ាថាយ ២៧:៥១)។

កក្រើកដីនេះអាចជាប់ទាក់ទងជាមួយវាំងននដែលបានរហែក។ ខ្ញុំគិតថាវាជាប់ទាក់ទង ប៉ុន្ដែនៅ ពេលលោក Edersheim បានពន្យល់ប្រាប់ «ទោះបីជាកក្រើកដីអាចផ្គត់ផ្គង់មូលដ្ឋានខាងរូបកាយក៏ដោយ វាំងននដែលបានរហែកនៅក្នុងព្រះវិហារពិតប្រាកដណាស់បានធ្វើដោយសារព្រហស្ដរបស់ព្រះវរបិតា»(Alfred Edersheim, ***The Life and Times of Jesus the Messiah,*** Eerdmans, 1945, volume II, p. 611)។ លោក Edersheim បានពន្យល់ថា វាំងនននោះបានក្រាស់ដោយដើមត្នោតនៃដៃរបស់មនុស្សលោក (ប្រហែលជាមានកំរាស់២½ អ៊ីង)។ «បើសិនជាវាំងននទាំងអស់នេះត្រូវបានរៀបរាប់ពីការប្រមូលរបស់ សាសន៍យូដា វាមិនអាចត្រូវរហែកជាភាគដោយសារគ្រាន់តែកក្រើនដីមួយទេ»(ibid.)។

ការហែកវាំងននបានមានគ្រាន់តែនៅពេល «ការថ្វាយយញ្ញបូជាពេលល្ងាច និងការថ្វាយយញ្ញ បូជារបស់លោកសង្ឃនៅពេលគេចូលទៅក្នុងទីបរិសុទ្ធ ហើយដុតកំញាន ឬធ្វើអ្វីផ្សេងទៀតនៅទីនោះ»​(ibid.)។ ការរហែកវាំងននបានធ្វើឲ្យសាសន៍យូដាដែលជាសង្ឃទាំងអស់តក់ស្លុតណាស់។ លោក Charles C. Ryrie ប្រាប់ថា «លទ្ធផលមួយនៃការរហែកវាំងននដែលហួសធម្មជាតិនេះត្រូវបានកត់ត្រានៅក្នុងគម្ពីរ កិច្ចការ ៦:៧ ដែលប្រាប់យើងថា “ពួក​សង្ឃយ៉ាង​សន្ធឹក​ចុះ​ចូល​ជឿ»(cf. ***Ryrie Study Bible,*** note on Matthew 27:51)។

នៅពេលដែលព្រះគ្រីស្ទបានសុគត វាំងននបានរហែកជាពីរភាគ។ ឥឡូវនេះអ្នកអាចដឹងថាវាមក ពីព្រះវរបិតា ដោយព្រោះតែព្រះគ្រីស្ទគឺជាអ្នកសង្រួបសង្រួម។ គ្មានវាំងននឈររវាងអ្នកនិងព្រះទៀតឡើយ ឥឡូវនេះ។ ព្រះយេស៊ូវគឺនៅកណ្ដាលអ្នកហើយនិងព្រះ។ សូមមករកព្រះយេស៊ូវ នោះទ្រង់នឹងនាំអ្នកទៅឯ វត្ដមានរបស់ព្រះវរបិតាដោយផ្ទាល់។

«ពី​ព្រោះ​មាន​ព្រះ​តែ​១ ហើយ​មាន​អ្នក​សង្រួប​សង្រួម​តែ​១ នៅ​កណ្តាល​ព្រះ និង​មនុស្ស គឺ​ជា​មនុស្ស​ដ៏​ជា​ព្រះគ្រីស្ទយេស៊ូវ​នោះ»(១ធីម៉ូថេ ២:៥)។

**៤. ទីបួន ព្រះយេស៊ូវបានមានបន្ទូលប្រាប់ពីឈើឆ្កាងនៅថ្ងៃនោះ។**

អ្នកយាមព្រះវិហារបានចាប់ព្រះយេស៊ូវដោយចោទប្រកាន់ខុសឆ្គង។ ពួកគេបានទាញទ្រង់ទៅកាន់ សង្រ្គាជ ពួកគេបានស្ដោះទឹកមាត់ដាក់ព្រះភក្រ្ដទ្រង់ ហើយបានវាយព្រះភក្រ្ដទ្រង់ដោយដៃរបស់គេ។ ដោយ ព្រោះតែសាសន៍យូដាមិនមានអំណាចខាងរាជការ ដូច្នេះពួកគេបាននាំព្រះយេស៊ូវទៅរកចៅហ្វាយខេត្ដរ៉ូម ឈ្មោះលោកពីឡាត់។ ពីឡាត់បានសួរសំនួរព្រះយេស៊ូវ ហើយបានប្រកាសថាទ្រង់គ្មានទោស ហើយបាន ព្យាយាមជួយសង្រ្គោះជីវិតទ្រង់។ គាត់បានឲ្យគេវាយព្រះយេស៊ូវដោយរំពាត់ដោយគិតថា វានឹងធ្វើឲ្យពួក សង្រ្គាជស្កប់ចិត្ដ។ ពួកទាហានបានវាយខ្នងទ្រង់ដោយរំពាត់ ពួកគេបានបំពាក់មកុដបន្លារលើព្រះសិរទ្រង់ ហើយបានពាក់អាវពណ៌ស្វាយមួយនៅលើទ្រង់។ លោកពីឡាត់បាននាំទ្រង់ទៅបង្ហាញដល់មនុស្សពីរបៀប ដែលទ្រង់ត្រូវបានគេវាយដោយគិតថា ពួកគេនឹងអាណិតព្រះយេស៊ូវ។ លោកពីឡាត់បាននិយាយទៅកាន់ ពួកគេថា «ខ្ញុំ​មិន​ឃើញ​ជា​គាត់​មាន​ទោស​យ៉ាង​ណា​សោះ»(យ៉ូហាន ១៩:៤)។ នៅពេលពួកសង្រ្គាជបាន ឃើញទ្រង់ ពួកគេបានស្រែកឡើងថា «ឆ្កាងវា ឆ្កាងវា» លោកពីឡាត់បាននិយាយទៅកាន់ពួកគេថា «ត្រូវ​ឲ្យ​អ្នក​រាល់​គ្នា​យក​គាត់​ទៅ​ឆ្កាង​វិញ ដ្បិត​ខ្ញុំ​មិន​ឃើញ​ជា​មាន​ទោស​អ្វី​ទេ»។ អ្នកដឹកនាំសាសន៍យូដាបានស្រែក ឡើងថា «បើ​លោក​លែង​អ្នក​នេះ​ទៅ នោះ​លោក​មិន​មែន​ជា​ទី​ស្រឡាញ់​នឹង​សេសារ​ទេ ព្រោះ​អ្នក​ណា​ដែល​តាំង​ខ្លួន​ធ្វើ​ជា​ស្តេច នោះ​ក្បត់​នឹង​សេសារ​ហើយ»។ លោកពីឡាត់បាននិយាយថា «តើខ្ញុំគួរឆ្កាងស្ដេចរបស់ អ្នករាល់គ្នាឬអី?» ពួកអាចារ្យបានស្រែកឡើងថា «យើងគ្មានស្ដេចក្រៅពីសេរសារទេ»។ បន្ទាប់មកលោក ពីឡាត់ក៏បញ្ជូន​ទ្រង់​ទៅ​ឲ្យ​គេ​ឆ្កាង ហើយ​គេ​នាំ​ទ្រង់​យក​ទៅ។​

ព្រះយេស៊ូវបានរងទុក្ខវេទនាយ៉ាងឈឺចាប់ ហើយស្រែកថ្ងូរខ្លាំងណាស់ នៅពេលដែលគេដុំដែក គោលទៅនឹងឈើឆ្កាង។ ប៉ុន្ដែនៅពេលទ្រង់បានកំពុងតែរងទុក្ខវេទនាទ្រង់បានមានបន្ទូលពាក្យទាំងនេះ

**ពាក្យទីមួយ- ការអត់ទោស**

«កាល​មក​ដល់​កន្លែង​ដែល​ហៅ​ថា ភ្នំ​លលាដ៏​ក្បាល​ហើយ គេ​ឆ្កាង​ទ្រង់​នៅ​ទី​នោះ ព្រម​ទាំង​ចោរ​កំណាច​ផង ម្នាក់​ខាង​ស្តាំ ម្នាក់​ខាង​ឆ្វេង​ទ្រង់ឯ​ព្រះយេស៊ូវ ទ្រង់​មាន​ព្រះបន្ទូល​ថា ឱ​ព្រះវរបិតា​អើយ សូម​អត់​ទោស​ដល់​អ្នក​ទាំង​នេះ​ផង ដ្បិត​គេ​មិន​ដឹង​ជា​គេ​ធ្វើ​អ្វី​ទេ គេ​ក៏​នាំ​គ្នា​ធ្វើ​ឆ្នោត​ចាប់​ព្រះពស្ត្រ​ទ្រង់​ចែក​គ្នា» (លូកា ២៣:៣៣-៣៤)។

នោះគឺជាមូលហេតុដែលព្រះយេស៊ូវបានទៅឯឈើឆ្កាង– ដើម្បីអត់ទោសបាបរបស់យើង។ ព្រះយេស៊ូវទ្រង់ បានទៅឯឈើឆ្កាងដោយគិតទុកជាមុនគឺដើម្បីសងទោសកំហុសសំរាប់អំពើបាបរបស់យើង។

ពាក្យទីពីរ- សេចក្ដីសង្រ្គោះ

«រីឯ​ចោរ​កំណាច​ម្នាក់​ដែល​ ជាប់​ព្យួរ វា​ប្រមាថ​មើលងាយ​ដល់​ទ្រង់​ថា បើ​ឯង​ជា​ព្រះគ្រីស្ទ​ពិត នោះ​ចូរ​ជួយ​សង្គ្រោះ​ខ្លួន​ឯង ហើយ​និង​យើង​ផង ប៉ុន្តែ ម្នាក់​ទៀត​ឆ្លើយ​បន្ទោស​វា​ថា តើ​ឯង​មិន​ខ្លាច​ព្រះ​ទេ​ឬ​អី ដ្បិត​ឯង​ក៏​ជាប់​ទោស​ដូច​គ្នា គេ​ធ្វើ​ទោស​យើង​ត្រូវ​ហើយ ដ្បិត​យើង​ត្រូវ​ទោស​ចំពោះ​ការ​ដែល​យើង​បាន​ប្រព្រឹត្ត ប៉ុន្តែ ព្រះអង្គ​នេះ​មិន​បាន​ធ្វើ​ខុស​អ្វី​សោះ រួច​អ្នក​នោះ​ទូល​ព្រះយេស៊ូវ​ថា ព្រះអម្ចាស់​អើយ កាល​ណា​ចូល​ទៅ​ក្នុង​នគរ​ទ្រង់ សូម​នឹក​ចាំ​ពី​ទូលបង្គំ​ផង ព្រះយេស៊ូវ​មាន​ព្រះបន្ទូល​ទៅ​ថា ខ្ញុំ​ប្រាប់​អ្នក​ជា​ប្រាកដ​ថា ថ្ងៃ​នេះ អ្នក​នឹង​នៅ​ក្នុង​ស្ថានបរមសុខ​ជា​មួយ​នឹង​ខ្ញុំ​ដែរ»(លូកា ២៣:៣៩-៤៣)។

ព្រះយេស៊ូវបានសុគតនៅលើឈើឆ្កាងដើម្បីសង្រ្គោះមនុស្សមានបាប។ មនុស្សមានបាបមុនដំបូងដែលទ្រង់ បានសង្រ្គោះជាចោរដែលបានជឿនៅលើឈើឆ្កាងនៅជាប់នឹងទ្រង់។ មានមនុស្សជាច្រើនគិតថា ពួកគេអាច រៀនដើម្បីបានសង្រ្គោះ ប៉ុន្ដែចោរនេះមិនបានរៀនច្រើនពីអ្វីសោះ។ គាត់បានជឿជាក់ព្រះយេស៊ូវដោយ​សាមញ្ញ។ អ្នកផ្សេងទៀតគិតថា ពួកគេត្រូវតែមានអារម្មណ៍ ឬការផ្លាស់ប្ដូរខាងក្នុងមួយ។ ប៉ុន្ដែចោរនោះមិន បានធ្វើរឿងនោះសោះ។ គាត់បានជឿជាក់ព្រះយេស៊ូវដោយ​សាមញ្ញ។

**ពាក្យទីបី - សេចក្ដីស្រឡាញ់**

«ឯ​មាតា​ព្រះយេស៊ូវ ប្អូន​ស្រី​មាតា​ទ្រង់ ម៉ារា ជា​ប្រពន្ធ​ក្លូប៉ាស និង​ម៉ារា ជា​អ្នក​ស្រុក​ម៉ាក់ដាឡា គេ​ឈរ​នៅ​ជិត​ឈើ​ឆ្កាង​ទ្រង់ ព្រះយេស៊ូវ​ក៏​ឃើញ​មាតា ​ទ្រង់ និង​សិស្ស​ម្នាក់​ដែល​ទ្រង់​ស្រឡាញ់ កំពុង​ឈរ​នៅ​ទី​នោះ រួច​ទ្រង់​មាន​ព្រះ​បន្ទូល​​ទៅ​មាតា​ថា មាតា​អើយ នុ៎ះ​ន៏ កូន​របស់​មាតារួច​ទ្រង់​មាន​ព្រះបន្ទូល​ទៅ​សិស្ស​នោះ​ថា នុ៎ះ​ន៏ ម្តាយ​អ្នក តាំង​ពី​នោះ​មក សិស្ស​នោះ​ក៏​នាំ​យក​គាត់​ទៅ​នៅ​ផ្ទះ​ខ្លួន»(យ៉ូហាន ១៩:២៥-២៧)។

ព្រះយេស៊ូវបានមានបន្ទូលទៅកាន់យ៉ូហានឲ្យមើលថែម្ដាយរបស់ទ្រង់។ ព្រះយេស៊ូវចង់ឲ្យយើងមើលថែគ្នា ទៅវិញទៅមកក្នុងការប្រកបគ្នានៃក្រុមជំនុំក្នុងតំបន់។

**ពាក្យទីបួន -ដង្វាយធួននឹងបាប**

«តាំង​ពី​ថ្ងៃ​ទ្រង់ ដរាប​ដល់​ម៉ោង​៣​រសៀល នោះ​មាន​ងងឹត​ដាប គ្រប​ពេញ​លើ​ផែនដី ប្រហែល​ជា​ម៉ោង​៣ នោះ​ព្រះយេស៊ូវ​ទ្រង់​បន្លឺ​ឡើង​ជា​សំឡេង​ខ្លាំង​ថា អេលីៗ​ល៉ាម៉ាសាបាច់ថានី គឺ​ស្រាយ​ថា ឱ​ព្រះអង្គៗ​នៃ​ទូលបង្គំ​អើយ ហេតុ​អ្វី​បាន​ជា​ទ្រង់​ចោល​ទូលបង្គំ»(ម៉ាថាយ ២៧:៤៥-៤៦)។

ព្រះយេស៊ូវបានស្រែកឡើងដោយថប់បារម្ភដែលបង្ហាញថា ទ្រង់បានបែកចេញពីព្រះវរបិតានៅពេលដែល ទ្រង់បានក្លាយជាដង្វាយធួននឹងបាបសំរាប់អំពើបាបរបស់យើង។

**ពាក្យទីប្រាំ- ការរងទុក្ខ**

«ក្រោយ​នោះ​ព្រះយេស៊ូវ​ទ្រង់ ​ជ្រាប​ថា ការ​ទាំង​អស់​បាន​សំរេច​ហើយ តែ​ដើម្បី​ឲ្យ​បាន​សំរេច​តាម​បទ​គម្ពីរ នោះ​ទ្រង់​មាន​ព្រះបន្ទូល​ថា ខ្ញុំ​ស្រេក​ទឹក​ណាស់ រីឯ​នៅ​ទី​នោះ មាន​ក្រឡ​ដាក់​ទឹកខ្មេះ​ពេញ គេ​ក៏​យក​សារាយរំហួត​ជ្រលក់​ទឹកខ្មេះ​ជោក រួច​ចង​ភ្ជាប់​នឹង​មែក​ហ៊ីសុប ហុច​ទៅ​ដល់​ព្រះឱស្ឋ​ទ្រង់» (យ៉ូហាន ១៩:២៨-២៩)។

កន្លែងនេះបង្ហាញពីការរងទុក្ខដ៏វេទនាដែលព្រះយេស៊ូវបានធ្វើដើម្បីសងទោសសំរាប់អំពើបាបយើង។

ពាក្យទីប្រាំមួយ– ការទទួលទារុណកម្ម

**«**កាល​ព្រះយេស៊ូវ​បាន​ទទួល​ទឹកខ្មេះ​រួច​ហើយ ក៏​មាន​ព្រះបន្ទូល​ថា ការ​ស្រេច​ហើយ នោះ​ទ្រង់​ឱន​ព្រះសិរ​ប្រគល់​វិញ្ញាណ​ទ្រង់​ទៅ»(យ៉ូហាន ១៩:៣០)។

អ្វីទាំងអស់ដែលយើងត្រូវការសំរាប់សេចក្ដីសង្រ្គោះរបស់យើងត្រូវបានធ្វើរួចស្រេចហើយឥឡូវនេះ។ គ្មានអ្វី ទៀតសោះដែលនៅសល់សំរាប់ឲ្យមនុស្សបាត់បង់ម្នាក់ធ្វើ ក្រៅពីការជឿទុកចិត្ដលើព្រះយេស៊ូវ។

**ពាក្យទីប្រាំពីរ– ការប្ដេជ្ញាចិត្ដទៅកាន់ព្រះវរបិតា**

**«**នោះ​ព្រះយេស៊ូវ​ស្រែក​ឡើង​ជា​ខ្លាំង​ថា ឱ​ព្រះវរបិតា​អើយ ទូលបង្គំ​សូម​ប្រគល់​វិញ្ញាណ​ដល់​ព្រះហស្ត​ទ្រង់​វិញ កាល​មាន​ព្រះបន្ទូល​ពាក្យ​ទាំង​នេះ​ហើយ នោះ​ទ្រង់​ផុត​ដង្ហើម​ទៅ»(លូកា ២៣:៤៦)។

មេទ័ព្ទដ៏ឃោរឃៅម្នាក់បានឃើញការឆ្កាងជាច្រើន។ ចិត្ដរបស់គាត់បានរឹង ប៉ុន្ដែគាត់មិនដែលឃើញអ្នកណា ម្នាក់ដែលស្លាប់តាមរបៀបដែលព្រះយេស៊ូវបានសុគត។ មេទ័ព្ទបានមើលទៅកាន់ព្រះរបស់ព្រះយេស៊ូវដែល បានភ្ជួរនៅលើឈើឆ្កាងដោយមានទាំងទឹកភ្នែកហូរនៅលើថ្ពាល់របស់គាត់ ហើយមេទ័ព្ទបាននិយាយថា

«មនុស្ស​នេះ​ប្រាកដ​ជា​ព្រះរាជបុត្រា​នៃ​ព្រះ​មែន» (ម៉ាកុស ១៥:៣៩)។

អ្នកអាចជឿទុកចិត្ដលើព្រះរាជបុត្រានៃព្រះ ហើយត្រូវបានសង្រ្គោះពីអំពើបាបរបស់អ្នកដោយសារយញ្ញបូជា របស់ទ្រង់ ហើយដោយសារព្រះលោហិតរបស់ទ្រង់។ អាម៉ែន។

**(ចប់សេចក្ដីអធិប្បាយ)**

អ្នកអាចអាន ការអធិប្បាយរបស់ លោក​ ហ៊ីមើស៏ (Dr. Hymers) តាម

សប្ដាហ៏នីមួយៗ នៅតាមអ៊ីធើនេតនៅគេហទំព័រ [www.realconversion](http://www.realconversion).com.

ចុចលើ ”Sermon Manuscripts”

You may email Dr. Hymers in English at rlhymersjr@sbcglobal.net – or you may  
write to him at P.O. Box 15308, Los Angeles, CA 90015. Or phone him at (818)352-0452.

សេចក្ដីអធិប្បាយដែលសរសេរដៃទាំងនេះមិនហាមឲ្យថតចំលងទេ។ អ្នកប្រើវាដោយគ្មានការ អនុញ្ញាតពីលោក

Dr. Hymers។ ទោះបីជាយ៉ាងណាក៏ដោយ គ្រប់សេចក្ដីអធិប្បាយជាវីដីអូទាំងអស់របស់លោក Dr. Hymers ហាមថតចំលង ហើយអាចត្រឹមតែប្រើវាបានដោយមានការអនុញ្ញាត។

**អានព្រះគម្ពីរមុនពេលអធិប្បាយដោយលោក** Mr. Abel Prudhomme **៖ ម៉ាកុស** **១៥:២៥-៣៩។**

ច្រៀងចំរៀងដោយខ្លួនឯងមុនអធិប្បាយដោយលោក Benjamin Kincaid Griffith៖

«មកុដនៃបន្លា» (ដោយលោក Ira F. Stanphill, 1914-1993;

ផ្លាស់ប្ដូរដោយគ្រូគង្វាល)។

# ចំណងជើង

# ថ្ងៃដែលព្រះយេស៊ូវបានសុគត

ដោយលោក Dr. R. L. Hymers, Jr.

«ដូច្នេះ លោក​ក៏​បញ្ជូន​ទ្រង់​ទៅ​ឲ្យ​គេ​ឆ្កាង ហើយ​គេ​នាំ​ទ្រង់​យក​ទៅ។ ព្រះយេស៊ូវ ទ្រង់​យាង​ចេញ​ទៅ ទាំង​លី​ឈើ​ឆ្កាង​ទៅ​ដល់​កន្លែង​ហៅ​ថា ភ្នំ​លលាដ៏​ក្បាល ដែល​ភាសា​ហេព្រើរ​ហៅ​ថា គាល់កូថា គេ​ក៏​ឆ្កាង​ទ្រង់​នៅ​ទី​នោះ ព្រម​ទាំង​២​នាក់​ទៀត​ជា​មួយ និង​ទ្រង់​ដែរ ម្នាក់​ម្ខាងៗ ហើយ​ព្រះយេស៊ូវ​នៅ​ជា​កណ្តាល»(យ៉ូហាន ១៩:១៦-១៨)។

១. ទីមួយ ភាពងងឹតបានគ្របដណ្ដប់ពេញនៅថ្ងៃនោះ។

ម៉ាថាយ ២៧:៤៥; និក្ខមនំ ១០:២១-២២។

២. ទីពីរ វាំងនននៅក្នុងព្រះវិហារត្រូវបានរហែកនៅថ្ងៃនោះ។ម៉ាថាយ ២៧:៥១a។

៣. ទីបី មានកក្រើកដីមួយនៅថ្ងៃនោះ។ ម៉ាថាយ ២៧:៥១b; ធីម៉ូថេទី១ ២:៥។

៤. ទីបួន ព្រះយេស៊ូវបានមានបន្ទូលប្រាប់ពីឈើឆ្កាងនៅថ្ងៃនោះ។

យ៉ូហាន ១៩:៤; លូកា ២៣:៣៣-៣៤, ៣៩-៤៣; យ៉ូហាន ១៩:២៥-២៧; ម៉ាថាយ ២៧:៤៥-៤៦; យ៉ូហាន ១៩:២៨-២៩, ៣០; លូកា ២៣:៤៦; ម៉ាកុស ១៥:៣៩។