កន្លែងដែលព្រះទាញនាំមនុស្សមានបាប

WHERE GOD DRAWS SINNERS

(Cambodian)

ដោយលោក

Dr. R. L. Hymers, Jr.

សេចក្ដីអធិប្បាយមួយបានអធិប្បាយនៅក្រុមជំនុំថាបាណាខល ក្នុងរដ្ឋឡូសអង់ចាឡែស

ថ្ងៃរបស់ព្រះអម្ចាស់ពេលព្រឹក ខែមករា ២៩, ២០១៤

A sermon preached at the Baptist Tabernacle of Los Angeles

Lord’s Day Morning, January 12, 2014

កាលពីសប្ដាហ៍មុន ខ្ញុំបានទទួលអ៊ីម៉ែលមួយពីសាស្រ្ដាចារ្យដ៏គួរឲ្យគោរពយ៉ាងខ្ពង់ខ្ពស់ នៃប្រវត្ដិ​ក្រុម​ជំនុំនៅ​​សាក​លវិទ្យាល័យគ្រីស្ទានដ៏ល្បីមួយ។ គាត់បានប្រសាសន៍ថា «ខ្ញុំសប្បាយរីករាយនឹងស្ដាប់ សេចក្ដីអធិប្បាយរបស់អ្នកដែលមានចំណងជើងថា ‘[Christmas in Cyberspace](http://www.rlhymersjr.com/Online_Sermons/2013/121513AM_ChristmasInCyberspace.html)!’ មិនយូរប៉ុន្មានក្រោយ​មក​ ខ្ញុំបានទិញរបស់ថ្មីមួយ ហើយបានថតចំលងដើម្បីប្រើប្រាស់ {ពីគេហទំព័រ Amazon} នៃ{សៀវភៅ​របស់​អ្នក} ***អ្នកបរិសុទ្ធម្នាក់ បង្រៀនទៅកាន់ប្រទេសដែលកំពុងស្លាប់របស់យើង។ (A Puritan Speaks to Our ​​Dying​ Nation)។*** ខ្ញុំឲ្យសេចក្ដីអធិប្បាយនោះទៅគ្រូគង្វាលជាច្រើន ហើយបង្ខំឲ្យពួកគេអានវា»។

នោះគឺជាការសរសើរដ៏ខ្ពស់ពីបុរសម្នាក់ដែលមានអាយុច្រើនជាង៤០ឆ្នាំ គាត់បានបង្រៀនពីប្រវត្ដិ សាស្រ្ដរបស់គ្រីស្ទសាសនាទៅកាន់សិស្សដែលរៀនខាងនយោបាយ!

មិត្ដសំឡាញ់ នោះគឺជាគេហទំព័រមួយដ៏ប្លែកណាស់! សេចក្ដីអធិប្បាយទាំងនេះបកប្រែចេញក្នុង ភាសា២៨ទៅកាន់ប្រទេសចំនួន១៧០នៅលើពិភពលោក។ តើអ្នកដឹងទេថា ប្រទេស១ភាគ៣នៃពិភព លោកនេះមិនមានបេសកជនម្នាក់សោះពីប្រទេសអាមេរិក? ពួកគេមិនអាចទៅដល់ប្រទេស១ភាគ៣នៃ ពិភពលោកនេះ! ប៉ុន្ដែអ៊ីធើណែតទៅដល់គ្រប់ទីកន្លែង សូម្បីតែនៅក្នុងប្រទេសគុម្មុយនីស្ដដូចជា ប្រទេស ចិន កូប៉ា អាហ្គានីស្ទាន និងប្រទេសអើរ៉ាក់! សេចក្ដីអធិប្បាយទាំងនេះទៅដល់គ្រប់ទីកន្លែង។ ហើយគ្រូ គង្វាលជនជាតិដើមនៅក្នុងប្រទេសគុម្មុយនីស្ដទាំងនេះផ្ដិចសេចក្ដីអធិប្បាយរបស់ខ្ញុំទៅក្នុងភាសាផ្ទាល់របស់ គេ ហើយអធិប្បាយសេចក្ដីអធិប្បាយរបស់ខ្ញុំទៅកាន់មនុស្សរបស់ពួកគេ។ ពួកគេមានឧបករណ៍ផ្សេងៗតិច តួចណាស់ដើម្បីរៀបចំសេចក្ដីអធិប្បាយ។ ពួកគេប្រើសេចក្ដីអធិប្បាយរបស់ខ្ញុំ ហើយជាព្រះពរដ៏ដោយគេ បានធ្វើដូចនេះ។ តើអ្នកអាចចាប់ផ្ដើមផ្ញើរលុយ២៥ដុល្លា ឬ៥០ដុល្លា ជារៀងរាល់ខែបានទេ ដូច្នោះយើង អាចបន្ថែមភាសាថែមទៀត? សូមស្ដាប់នៅចុងបញ្ចប់នៃសេចក្ដីអធិប្បាយនេះ នៅពេលខ្ញុំមកវិញ អ្នកនឹង ស្ដាប់លឺពីរបៀបដើម្បីផ្ញើរប្រាក់ជួយផ្គត់ផ្គង់ជារៀងរាល់ខែនីមួយៗ ដូចនេះយើងអាចបន្ថែមភាសាជាច្រើន​ថែម​ទៀត!

ឥឡូវនេះសូមបើកទៅគម្ពីរ យេរេមា ៣១:៣។

«អញ​បាន​ស្រឡាញ់​ឯង ដោយ​សេចក្តី​ស្រឡាញ់​ដ៏​ស្ថិតស្ថេរ​នៅ​អស់កល្ប ហេតុ​នេះ​បាន​ជា​អញ​ទាញ​នាំ​ឯង​មក ដោយ​សេចក្តី​សប្បុរស» (យេរេមា ៣១​:​៣)។

លោក Martin Luther បានយល់ស្របជាមួយគម្ពីរ King James ដែលពាក្យជាភាសាហេព្រើរ «ម៉ាសាក់» «mâshak» មានន័យថា «ទាញនាំ»។ អ្នកបកប្រែគម្ពីរ NASV ពន្យល់ពីពាក្យជាភាសា​ហេព្រើរ នេះជាពាក្យ «ទាញនាំ» នៅក្នុងគម្ពីរយេរេមា ៣៨:១៣)។ យើងអាចបកប្រែខគម្ពីរនេះដូចនេះ៖

«អញ​បាន​ស្រឡាញ់​ឯង ដោយ​សេចក្តី​ស្រឡាញ់​ដ៏​ស្ថិតស្ថេរ​នៅ​អស់កល្ប ហេតុ​នេះ​បាន​ជា​អញ​***ទាញ​នាំ***​ ឯង​មក ដោយ​សេចក្តី​សប្បុរស» (យេរេមា ៣១​:​៣)។

ព្រះទ្រង់ស្រឡាញ់អ្នក ដូច្នោះទ្រង់ទាញនាំមក!

«អញ​បាន​(ទាញ​នាំ​)គេ​ដោយ​ខ្សែ​ ជា​សេចក្តី​ទទូច​របស់​មនុស្ស គឺ​ដោយ​ចំណង​​នៃ​សេចក្តី​ស្រឡាញ់»(ហូសេ ១១:៤)។

ខគម្ពីរទាំងនេះសំដៅលើ ព្រះ «កំពុងទាញនាំ» ប្រទេសអ៊ីស្រាអែលពីបុរាណចេញពីប្រទេសអេស៊ីព្ទ ហើយ ទៅក្នុងទឹកដីសន្យា។ វាបង្ហាញយើងពីរបៀបដែលព្រះទាញនាំមនុស្សមានបាបចេញពីជីវិតនៃអំពើបាបមួយ ទៅក្នុងសេចក្ដីសង្រ្គោះក្នុងព្រះគ្រីស្ទយេស៊ូវ!

ខគម្ពីរ ហូសេ ១១:៤ និងគម្ពីរយេរេមា ៣១:៣ ប្រាប់យ៉ាងច្បាស់ថា ព្រះ «ទាញនាំ» មនុស្សមាន បាបនៅគ្រប់ទីកន្លែង ដើម្បីជួយសង្រ្គោះគេ។ ប៉ុន្ដែខគម្ពីរទាំងនេះនៅក្នុងយេរេមា និងហូសេគ្រាន់តែ***បញ្ជាក់*** ពីកន្លែងដែលទ្រង់ទាញនាំអ្នក។ នៅកន្លែងផ្សេងទៀតនៅក្នុងព្រះគម្ពីរ ព្រះបានប្រាប់យ៉ាងច្បាស់ពីកន្លែង ដែលទ្រង់ទាញនាំយើង នៅពេលទ្រង់ជួយសង្រ្គោះយើងដោយសារព្រះគុណរបស់ទ្រង់។

**១. ទីមួយ ព្រះទាញនាំអ្នកមកក្នុងក្រុមជំនុំក្នុងតំបន់។**

ខ្ញុំបានចូលក្នុងក្រុមជំនុំនៅពេលខ្ញុំជាក្មេងជំទង់ម្នាក់ ដោយព្រោះតែអ្នកណាម្នាក់បាននាំខ្ញុំទៅ។ ខ្ញុំ បានអានការស្ទង់មតិមួយនៅពេលថ្មីៗនេះ ដែលបង្ហាញថា ៨២% នៃមនុស្សទាំងអស់ដែលមកពីលោកីយ ដែលបាត់បង់ចូលមកក្នុងក្រុមជំនុំគឺដោយព្រោះតែពួកគេត្រូវបានមិត្ដភ័ក្រ្ដរបស់គេម្នាក់នាំគេមក។ មានភាគ រយដ៏តូចមួយនៃតួលេខនៅសល់មកក្រុមជំនុំដោយព្រោះតែពួកគេអានការផ្សព្វផ្សាយមួយ ឬក៏ខិតប័ណ្ណ។ ហើយនោះគឺជាវិធីដែលខ្ញុំមកក្រុមជំនុំ។ នណាម្នាក់បាននាំខ្ញុំមកក្រុមជំនុំ ហើយបាន***បន្ដ***នាំខ្ញុំមកក្រុមជំនុំ។ គ្រូជំនួញម្នាក់នៅក្នុងក្រុមជំនុំនោះដែលមានឈ្មោះ លោក Bean បានមកលេងខ្ញុំ នៅខ្ញុំខានទៅក្រុមជំនុំ។ គាត់បានលើកទឹកចិត្ដខ្ញុំឲ្យត្រលប់មកក្រុមជំនុំវិញ។ ខ្ញុំអាចឃើញលោក ប៊ីន និងប្រពន្ធរបស់គាត់កំពុងតែ ឈរនៅមុខទ្វារផ្ទះពូរបស់ខ្ញុំ Myrtle ឥឡូវនេះ នៅក្នុងការចងចាំរបស់ខ្ញុំ។ អរគុណព្រះសំរាប់បុរសវ័យចាស់ នេះ និងស្រ្ដីចាស់នេះ។ គាត់បានស្លៀកពាក់អាវឈុតពណ៌ខ្មៅ ហើយពាក់ក្រវ៉ាត់ក ហើយប្រពន្ធរបស់គាត់ ពាក់មួកមួយ ហើយស្លៀកពាក់យ៉ាងស្អាត របៀបដែលស្រ្ដីៗធ្លាប់ស្លៀកពាក់សំរាប់ក្រុមជំនុំនៅពេលពួកគេ សុភាពរំទំជាង។ ហើយពួកគេបានមកលេខក្មេងប្រុសអាយុ១៥ឆ្នាំ ដើម្បីប្រាកដថាខ្ញុំត្រលប់មកក្រុមជំនុំ វិញ។ ***ខ្ញុំនឹងមិនដែលភ្លេចពីរឿងនោះទេដរាបណាដែលខ្ញុំនៅរស់។*** អរគុណព្រះសំរាប់គ្រូជំនួយដ៏ចាស់ និងប្រពន្ធរបស់គាត់!

ព្រះទ្រង់ប្រើមនុស្សដូចលោក ប៊ីន និងប្រពន្ធរបស់គាត់ដើម្បីទាញនាំអ្នកមកក្រុមជំនុំ។ លោក McGowan និងប្រពន្ធរបស់គាត់បាននាំខ្ញុំមកក្រុមជំនុំជាមួយកូនៗរបស់ពួកគេនៅពេលខ្ញុំជាក្មេងប្រុសតូច ម្នាក់។ ខ្ញុំមិនបានក្លាយជាកូនព្រះម្នាក់ទេ រហូតដល់ខ្ញុំមានអាយុ២០ឆ្នាំ ប៉ុន្ដែព្រះបានទាញនាំខ្ញុំទៅក្នុងក្រុម ជំនុំតាមរយះការងាររបស់លោក McGowan និងប្រពន្ធរបស់គាត់។ ខ្ញុំត្រូវបានទាញត្រលប់ទៅក្រុមជំនុំវិញ តាមរយះការទៅលេងរបស់លោក ប៊ីន និងប្រពន្ធរបស់គាត់។ ព្រះគម្ពីរប្រាប់ថា

«ចំណែក​ព្រះអម្ចាស់ ទ្រង់​ក៏​បន្ថែម​នូវ​អស់​អ្នក ដែល​កំពុង​តែ​បាន​សង្គ្រោះ​រាល់​តែ​ថ្ងៃ​ទៅ ក្នុង​ពួក​ជំនុំ​ថែម​ទៀត»(កិច្ចការ ២:៤៧)។

ព្រះគម្ពីរប្រាប់ម្ដងទៀតថា៖

«យ៉ាង​នោះ ពួក​ជំនុំ​ទាំង​ប៉ុន្មាន មាន​សេចក្តី​ជំនឿ រឹត​តែ​ខ្លាំង ហើយ​ចំនួន​នៃ​ពួក​សិស្ស ចេះ​តែ​ចំរើន​កើន​ឡើង​ជា​រាល់​ថ្ងៃ»(កិច្ចការ ១៦:៥)។

វាគឺនៅក្នុងក្រុមជំនុំដែលអ្នកស្ដាប់លឺដំណឹងល្អរបស់ព្រះគ្រីស្ទ ហើយអ្នកបានសង្រ្គោះ។ ហើយ ៨២% នៃមនុស្សទាំងអស់ដែលមកក្រុមជំនុំមួយគឺដូចនេះ ពួកគេទៅកន្លែងដែលអធិប្បាយពីដំណឹងល្អ ហើយពួកគេត្រូវបានអ្នកណាម្នាក់នាំគេទៅ។ ដូច្នោះវាច្បាស់ពីការស្ទង់មតិនេះ ហើយពីព្រះគម្ពីរដែលព្រះ តែងតែប្រើមនុស្សដើម្បីទាញនាំអ្នកមកក្រុមជំនុំ!

បន្ទាប់មក គេអធិប្បាយពីដំណឹងល្អនៅក្នុងក្រុមជំនុំ។ សាវកប៉ុលបានប្រាប់ពីមនុស្សក្នុងក្រុមជំនុំ ដែលរស់នៅក្នុងទីក្រុងកូរិនថូស៖

«បង​ប្អូន​អើយ ខ្ញុំ​ចង់​ប្រាប់​ឲ្យ​អ្នក​រាល់​គ្នា​ដឹង​ពី​ដំណឹង​ល្អ ដែល​ខ្ញុំ​បាន​ផ្សាយ​រួច​មក​ហើយ ជា​ដំណឹង​ដែល​អ្នក​រាល់​គ្នា​បាន​ទទួល...ដ្បិត​មុន​ដំបូង ខ្ញុំ​បាន​ប្រាប់​មក​អ្នក​រាល់​គ្នា តាម​សេចក្តី​ដែល​ខ្ញុំ​បាន​ទទួល​ដែរ គឺ​ថា​ព្រះគ្រីស្ទ​បាន​សុគត ដោយ​ព្រោះ​បាប​របស់​យើង​រាល់​គ្នា តាម​បទ​គម្ពីរ ហើយ​ថាទ្រង់​ត្រូវ​គេ​បញ្ចុះ​ក្នុង​ផ្នូរ រួច​ដល់​ថ្ងៃ​ទី​៣ នោះ​ទ្រង់​មាន​ព្រះជន្ម​រស់​ឡើង​វិញ ក៏​តាម​បទ​គម្ពីរ»(កូរិនថូសទី១ ១៥:១-៤)។

សាវកប៉ុលបានដាស់តឿមនុស្សនៅក្នុងក្រុមជំនុំនោះ ដែលគាត់បានអធិប្បាយពីដំណឹងល្អនៃការសុគត និង ការរស់ពីសុគតឡើងវិញរបស់ព្រះគ្រីស្ទសំរាប់អំពើបាបរបស់គេ។

សព្វថ្ងៃនេះមានក្រុមជំនុំខុសឆ្គងជាច្រើនដែលបដិសេធព្រះគម្ពីរ ហើយមានសាសនាឆ្វេងយល់ ហើយនិងសាសនាខុសឆ្គងជាច្រើន។ តើអ្នកអាចប្រាប់ពីសាសនាមួយដែលត្រឹមត្រូវយ៉ាងម៉េចបានទៅ? ចម្លើយគឺសាមញ្ញ៖ តើពួកគេប្រាប់អ្នកពីរបៀបដើម្បីបានសង្រ្គោះពីទោសនៃអំពើបាបដោយសារការសុគត នៅលើឈើឆ្កាងរបស់ព្រះគ្រីស្ទទេ! តើពួកគេបង្រៀនម្ដង ហើយម្ដងទៀតពីដំណឹងល្អរបស់ព្រះគ្រីស្ទនៅក្នុង សេចក្ដីអធិប្បាយរបស់ពួកគេទេ? នៅគ្រប់កម្មវិធីទាំងអស់នៅក្រុមជំនុំនេះ យើងបង្រៀនអ្នកពីរបៀបដើម្បី បានសង្រ្គោះ។ នេះគឺជាក្រុមជំនុំមួយដែលអធិប្បាយពីដំណឹល្អ ហើយដូចជាក្រុមជំនុំជាច្រើនដែលបាន បង្រៀនពីដំណឹងល្អនៅក្នុងគម្ពីរសញ្ញាថ្មី។

ព្រះបានចាត់តាំងខ្ញុំឲ្យនៅទីនេះ ដើម្បីអធិប្បាយទៅកាន់អ្នករាល់គ្នាពីរបៀបដើម្បីបានសង្រ្គោះ ដោយសារព្រះយេស៊ូវគ្រីស្ទ! ព្រះបានចាត់តាំងសាវកប៉ុលនៅក្នុងក្រុមជំនុំនៅទីក្រុងកូរិនថូសដើម្បី «ប្រាប់​ឲ្យ​អ្នក​រាល់​គ្នា​ដឹង​ពី​ដំណឹង​ល្អ ដែល​ខ្ញុំ​បាន​ផ្សាយ​រួច​មក​ហើយ»(កូរិនថូសទី ១៥:១)។ ហើយព្រះទ្រង់ចាត់ តាំងខ្ញុំនៅក្នុងក្រុមជំនុំនេះដើម្បីធ្វើការដូចគ្នាដែរ គឺដើម្បីអធិប្បាយទៅអ្នករាល់គ្នា ហើយប្រាប់ពីរបៀបដើម្បី ឲ្យអ្នករាល់គ្នាអាចបានសង្រ្គោះពីអំពើបាបតាមរយះការជឿលើព្រះយេស៊ូវ។

មូលហេតុផ្សេងទៀតដែលព្រះទាញនាំអ្នកមកក្នុងក្រុមជំនុំក្នុងតំបន់គឺ ដើម្បីឲ្យអ្នកអាចត្រូវកំឡា ចិត្ដ ហើយត្រូវគេលើកទឹកចិត្ដ៖

«ឥត​លែង​ប្រជុំ​គ្នា ដូច​ជា​អ្នក​ខ្លះ​ធ្លាប់​នោះ​ឡើយ ត្រូវ​ឲ្យ​កំឡា​ចិត្ត​គ្នា​វិញ ឲ្យ​កាន់​​តែ​ខ្លាំង​ឡើង​ផងតាម​ដែល​ឃើញ​ថា​ថ្ងៃ​នោះ​ជិត​មក​ដល់​ហើយ»(ហេព្រើរ ១០:២៥)។

មានមនុស្សខ្លះនិយាយថា អ្នកអាចក្លាយជាគ្រីស្ទានម្នាកដោយមិនចាំបាច់ទៅក្រុមជំនុំនោះទេ។ ប៉ុន្ដែពួកគេ ខុស អ្នកនឹងមិនស្ដាប់លឺពីការអធិប្បាយនៃដំណឹងល្អនៅក្នុងវិធីដែលប្រែចិត្ដមួយទេ លុះត្រាតែអ្នកនៅក្នុង ក្រុមជំនុំ។ អ្នកនឹងមិនត្រូវបានកំឡាចិត្ដ ហើយលើកទឹកចិត្ដនៅក្នុងជីវិតជាគ្រីស្ទាននោះទេ បើអ្នកមិននៅ ក្នុងក្រុមជំនុំ។ ព្រះគម្ពីរប្រាប់ពី « ពួក​ជំនុំ​នៃ​ព្រះ​ដ៏​មាន​ព្រះជន្ម​រស់ ដែល​ជា​សសរ ហើយ​ជា​ជើង​ថ្កល់​របស់​សេចក្តី​ពិត» (ធីម៉ូថេទី១ ៣:១៥)។ ព្រះបានដាក់សេចក្ដីពិតនៅក្នុងក្រុមជំនុំនៅសញ្ញាថ្មី ដូចនេះអ្នកត្រូវ តែនៅក្នុងក្រុមជំនុំរាល់ថ្ងៃអាទិត្យដើម្បីស្វែងរកសេចក្ដីពិត ដើម្បីក្លាយជាគ្រីស្ទានពិតប្រាកដមួយរូប ហើយ ដើម្បីរៀនពីរបៀបដើម្បីរស់នៅក្នុងជីវិតជាគ្រីស្ទាន។

ខ្ញុំមិនបានរៀនពីរបៀបដើម្បីរស់នៅក្នុងជីវិតជាគ្រីស្ទាននៅក្នុងសាលារៀនមួយទេ។ ខ្ញុំបានរៀបចប់ ថ្នាក់បរិញ្ញាប័ត្រពីមហាវិទ្យាល័យ២ ហើយ៣ថ្នាក់បរិញ្ញាប័ត្រពីមហាវិទ្យាល័យព្រះគម្ពីរ។ ប៉ុន្ដែខ្ញុំមិនបានរៀន ពីរបៀបដើម្បីរស់នៅក្នុងជីវិតជាគ្រីស្ទាននៅក្នុងសាលាទាំងនោះទេ។ ជាក់ស្ដែងណាស់អ្វីៗដែលខ្ញុំដឹងគឺអំពី ការអធិស្ឋាន ការអធិប្បាយ ហើយការរស់នៅក្នុងជីវិតជាគ្រីស្ទានត្រូវបានរៀននៅក្នុងក្រុមជំនុំក្នុងតំបន់ ពី គ្រូគង្វាលរបស់ខ្ញុំ និងអ្នកដឹកនាំផ្សេងទៀតនៅក្នុងក្រុមជំនុំនោះ។ ខ្ញុំអរគុណព្រះដែលខ្ញុំមានគ្រូគង្វាលជន ជាតិម្នាក់ដែលបង្រៀនខ្ញុំពីរបៀបដើម្បីរស់នៅក្នុងជីវិតជាគ្រីស្ទាន! គាត់ឈ្មោះលោក [Timothy Lin](http://www.en.wikipedia.org/wiki/Timothy_Lin)។ ខ្ញុំបានទៅថ្ងៃខួបកំណើតអាយុ៩០របស់គាត់។ ខ្ញុំបានអធិប្បាយពីសេចក្ដីអធិប្បាយមួយនៅបុណ្យសពរបស់ គាត់! គ្រូគង្វាលរបស់ខ្ញុំបានបង្រៀនខ្ញុំភាគច្រើនពីអ្វីដែលខ្ញុំដឹង ហើយខ្ញុំអរគុណព្រះសំរាប់គាត់។ ព្រះបាន មានបន្ទូលថា៖

«អញ​បាន​ស្រឡាញ់​ឯង ដោយ​សេចក្តី​ស្រឡាញ់​ដ៏​ស្ថិតស្ថេរ​នៅ​អស់កល្ប ហេតុ​នេះ​បាន​ជា​អញ​ទាញ​នាំ​ ឯង​មក ដោយ​សេចក្តី​សប្បុរស» (យេរេមា ៣១​:​៣)។

នៅព្រឹកនេះព្រះអម្ចាស់បានទាញនាំអ្នកមកក្រុមជំនុំនេះ។ ខ្ញុំសង្ឃឹមថា អ្នកនឹងមានសមត្ថិភាព គ្រប់គ្រាន់ដើម្បីនិយាយដូចជាខ្ញុំបាននិយាយនៅពេលខ្ញុំជាបុរសក្មេងម្នាក់។ នៅទីនេះហើយទទួលសេចក្ដី សង្រ្គោះ! នៅទីនេះ ហើយរៀនព្រះគម្ពីរ! នៅទីនេះហើយរៀនពីរបៀបដើម្បីរស់នៅក្នុងជីវិតជាគ្រីស្ទាន!

មានបុរសក្មេងម្នាក់បានបន្ដមកក្រុមជំនុំរបស់យើងជារៀងរាល់ថ្ងៃអាទិត្យ។ គាត់បានកំពុងស្ដាប់ខ្ញុំ អធិប្បាយ ហើយគាត់បានប្ដូរទៅរដ្ឋមួយ។ បន្ទាប់មកមិត្ដស្រីម្នាក់បានបា្រប់គាត់ពីពាក្យនេះថា «ក្រុមជំនុំ មួយគឺល្អដូចជាក្រុមជំនុំផ្សេងទៀតដែរ។ មកក្រុមជំនុំជាមួយខ្ញុំនៅសប្ដាហ៍ក្រោយ»។ គាត់បានទៅជាមួយ នាងនៅថ្ងៃអាទិត្យនោះ។ គាត់មិនបាននៅទីនេះ ដែលជាកន្លែងដែលគាត់គួរតែនៅនោះទេ! គាត់បានទៅ ក្រុមជំនុំមួយដែលមិនបង្រៀនពីដំណឹងល្អ។ បន្ទាប់មកខ្ញុំឃើញគាត់ពីរបីយប់ក្រោយមក។ អ្នកដឹងទេ? គាត់ បានបាត់បង់ពីការភ្ញាក់ដឹងខ្លួនទាំងអស់ដែលគាត់ធ្លាប់មាន។ គាត់បានដេកលក់ក្នុងអំពើបាបដូចជាមុនពេល ដែលគាត់ធ្លាប់មកទីនេះ។ អ្នកដឹងពីមូលហេតុទេ? ដោយព្រោះតែពួកគេមិនអធិប្បាយពីរឿងជាច្រើននៅ ក្នុងក្រុមជំនុំរបស់មិត្ដស្រីនោះដើម្បីឲ្យអ្នកប្រែចិត្ដ នោះគឺជាមូលហេតុ! អារក្សសាតាំងបាននិយាយតាមរយះ មាត់របស់ក្មេងស្រីនោះ នៅពេលនាងបាននិយាយថា «ក្រុមជំនុំ មួយគឺល្អដូចជាក្រុមជំនុំផ្សេងទៀតដែរ។ មកក្រុមជំនុំរបស់ខ្ញុំជាមួយខ្ញុំ!»

ព្រះបានកំពុងតែទាញនាំបុរសក្មេងនោះមកក្នុងក្រុមជំនុំរបស់យើង ប៉ុន្ដែអារក្សសាតាំងបានទាញ គាត់ទៅក្រុមជំនុំផ្សេង ដើម្បីស្ដាប់ដំណឹងល្អខុសឆ្គងនៃសេចក្ដីសង្រ្គោះដោយសារការប្រព្រឹត្ដរបស់មនុស្ស ជំនួសឲ្យអ្វីដែលបរិសុទ្ធ ពួកប្រូតែស្ដង់ ព្រះគម្ពីរប្រាប់ពីការប្រែចិត្ដដោយសារសេចក្ដីជំនឿនៅក្នុងព្រះគ្រីស្ទ តែមួយគត់។ ព្រះជាម្ចាស់មានបន្ទូលថា៖

«អញ​បាន​ស្រឡាញ់​ឯង ដោយ​សេចក្តី​ស្រឡាញ់​ដ៏​ស្ថិតស្ថេរ​នៅ​អស់កល្ប ហេតុ​នេះ​បាន​ជា​អញ​ទាញ​នាំ​ ឯង​មក ដោយ​សេចក្តី​សប្បុរស» (យេរេមា ៣១​:​៣)។

កុំទាស់ទទឹងនឹងព្រះ នៅពេលទ្រង់ទាញនាំអ្នកមកក្រុមជំនុំនេះ។ សូមបន្ដមកជាមួយយើងដើម្បី​ស្ដាប់ដំណឹងល្អដ៏ពិត ហើយទទួលបានសេចក្ដីសង្រ្គោះ។ កុំទាស់ទទឹង ឬប៉ះបោរប្រឆាំងនឹងព្រះឡើយ នៅ​ពេល​ទ្រង់ ស្វែងរកអ្នកដើម្បីទាញនាំអ្នកត្រលប់មកក្រុមជំនុំនេះវិញ។ កុំអនុញ្ញាត្ដឲ្យអារក្សសាតាំងប្រើ​ប្រាស់​មនុស្សខ្លះ (មិត្ដសំឡាញ់ម្នាក់ ឬក៏សាច់ញ្ញាត្ដិ) ដើម្បីទាញអ្នកចេញឆ្ងាយពីក្រុមជំនុំនេះ ដែលជា «​សសរ ហើយ​ជា​ជើង​ថ្កល់​របស់​សេចក្តី​ពិត» (ធីម៉ូថេទី១ ៣:១៥)។

ព្រះគម្ពីរប្រាប់ថា «គេ​ជា​អ្នក​ទាស់​ទទឹង​នឹង​សេចក្តី​ពិត» (ធីម៉ូថេទី២ ៣:៨)។ បើមនុស្សទាំងនោះ អាចទាស់ទទឹងនឹងសេចក្ដីពិត ដូច្នោះតើអ្នកអាចទេ។ លោក ស្ទេផ៉ានបាននិយាយថា « អ្នក​រាល់​គ្នា​ចេះ​តែ​ទាស់​ទទឹង នឹង​ព្រះវិញ្ញាណ​បរិសុទ្ធ​ជា​ដរាប»(កិច្ចការ ៧:៥១)។ បើមនុស្សទាំងនោះអាចទាស់ទទឹងនឹង ការទាញនាំរបស់ព្រះ ដូច្នោះតើអ្នកអាចទេ។ នោះគឺជាប្រធានបទមួយដែលខ្ញុំមិនយល់ទាំងអស់។ ដូច្នោះខ្ញុំ គ្រាន់តែទទួលយកវាដោយសារព្រះគម្ពីរ។ លោក ឡូសើរបាននិយាយថា យើងមានអំណាចដើម្បីនិយាយ ថា «ទេ» ប៉ុន្ដែមិនមែនអំណាចដើម្បីនិយាយថា «បាទ»។ មានមនុស្សក្មេងៗបីបួននាក់ត្រូវបានធំឡើង នៅក្នុងក្រុមជំនុំនេះដែលទាស់ទទឹងនឹងការទាញនាំរបស់ព្រះពីមួយសប្ដាហ៍ទៅមួយសប្ដាហ៍។ ពួកគេមក ក្រុមជំនុំនេះ ប៉ុន្ដែពួកគេនៅតែទាស់ទទឹងនឹងព្រះ។

ហើយអ្នក៏អាចទាស់ទទឹងនឹងព្រះបានដែរ នៅពេលទ្រង់ទាញនាំអ្នកមកក្នុងក្រុមជំនុំនេះ។ នៅ ពេលគ្រូជំនួយម្នាក ឬអ្នកដឹកនាំក្រុមជំនុំរបស់យើងទូរស័ព្ទមកអ្នក អ្នកអាចនិយាយថា «ខ្ញុំនឹងមិនត្រលប់ មកវិញទេ»។ ឬអាក្រក់ជាងនោះទៀត អ្នកអាចឲ្យម្ដាយរបស់អ្នក ឬសមាជិកក្នុងគ្រួសារផ្សេងទៀតលើក ទូរស័ព្ទហើយកុហកសំរាប់អ្នក ដោយនិយាយថាអ្នកមិននៅទៅនោះទេ។ នៅក្នុងវិធីនេះអ្នកអាចទាស់ទទឹង នឹងព្រះហើយបដិសេធមិនត្រលប់មកក្រុមជំនុំនេះវិញ ហើយស្ដាប់ពីរបៀបដើម្បីបានសង្រ្គោះ។ ព្រះជាម្ចាស់ បានមានបន្ទូលថា៖

«អញ​បាន​ស្រឡាញ់​ឯង ដោយ​សេចក្តី​ស្រឡាញ់​ដ៏​ស្ថិតស្ថេរ​នៅ​អស់កល្ប ហេតុ​នេះ​បាន​ជា​អញ​ទាញ​នាំ​ ឯង​មក ដោយ​សេចក្តី​សប្បុរស» (យេរេមា ៣១​:​៣)។

បើអ្នកទាស់ទទឹង ហើយប៉ះបោរប្រឆាំងនឹងការទាញនាំរបស់ព្រះ ហើយមិនត្រលប់មកវិញ អ្នកប្រហែល ជាមិនដែលបានសង្រ្គោះឡើយ។ អ្នកប្រហែលជាមិនដែលក្លាយជាកូនព្រះពិតប្រាកដម្នាក់ឡើយ។

**២. ទីពីរ ព្រះទាញនាំអ្នកទៅឯព្រះយេស៊ូវគ្រីស្ទ។** ព្រះទ្រង់ទាញនាំអ្នកគ្រប់វិធីទាំងអស់ទៅក្នុង

ព្រះ​គ្រីស្ទ ហើយទ្រង់ជួយសង្រ្គោះអ្នក។

«អញ​បាន​(ទាញ​នាំ​)គេ​ដោយ​ខ្សែ​ ជា​សេចក្តី​ទទូច​របស់​មនុស្ស គឺ​ដោយ​ចំណង​​នៃ​សេចក្តី​ស្រឡាញ់»។(ហូសេ ១១:៤)។

សកម្មភាពនៃការជឿលើព្រះយេស៊ូវគឺពិតជាសាមញ្ញណាស់ ដ្បិតវាទាមទារការអស្ចារ្យដ៏អស្ចារ្យនៃ ព្រះគុណកើតឡើងចំពោះអ្នក។ អ្នកត្រូវបាន (ទាញ) ទៅរកព្រះគ្រីស្ទ ឬក៏អ្នកនឹងមិនជឿលើទ្រង់ ទោះបី ជាវាហាក់ដូចជាងាយស្រួលដែលមិនសមហេតុផលដើម្បីធ្វើដូច្នោះក្ដី។

ព្រះយេស៊ូវទ្រង់បានមានបន្ទូលថា «អ្នក​រាល់​គ្នា​ជឿ​ដល់​ព្រះ​ហើយ ចូរ​ជឿ​ដល់​ខ្ញុំ​ដែរ»(យ៉ូហាន ១៤:១)។ នោះគឺជាអត្ថន័យដើម្បីជឿលើព្រះយេស៊ូវ អ្នកគ្រាន់តែជឿលើទ្រង់តាមរបៀបដដែលដែលអ្នក បានជឿលើព្រះវរបិតា។ ហើយសេចក្ដីជំនឿដ៏សាមញ្ញដូចគ្នា ដែលអ្នកធ្លាប់មានក្នុងព្រះវបិតា នៅពេលអ្នក ជឿក្នុងព្រះយេស៊ូវដែលជាព្រះរាជបុត្រានៃព្រះ អ្នកមានអ្វីៗទាំងអស់ដែលអ្នកត្រូវការដើម្បីបានសង្រ្គោះ។ ព្រះគម្ពីរប្រាប់ថា «ចូរ​ជឿ​ដល់​ព្រះអម្ចាស់យេស៊ូវគ្រីស្ទ​ទៅ នោះ​នឹង​បាន​សង្គ្រោះ​ហើយ»(កិច្ចការ ១៦: ៣១)។ ខ្ញុំចង់ឲ្យបងប្អូនជឿលើព្រះយេស៊ូវតាមរបៀបដូចគ្នាដែលអ្នកជឿលើព្រះ។ «អ្នក​រាល់​គ្នា​ជឿ​ដល់​ព្រះ​ហើយ ចូរ​ជឿ​ដល់​ខ្ញុំ​ដែរ»(យ៉ូហាន ១៤:១)។

វាហាក់ដូចជាងាយស្រួលដ៏មិនសមហេតុផល ហើយងាយស្រួលគួរឲ្យចង់សើច ពិតមែនទេ? ដ្បិតស្ទើរតែមនុស្សបាត់បង់ទាំងអស់***មិនអាច*** ត្រូវបានបញ្ចុះបញ្ចូលដើម្បីធ្វើវាបានទេ។ ពួកគេនឹងជំពប់ ១០០%នៅគ្រប់ពេលវេលា។ គ្រូគង្វាលដែលសួរសំនួរធម្មតាទៅកាន់ពួកអ្នកដែលមកសំរាប់សេចក្ដីសង្រ្គោះ និងគ្រូគង្វាលដែលសួរមនុស្សទាំងនោះពីសំនួរធម្មតា ហើយបន្ទាប់មកស្ដាប់ចំលើយ – គ្រូគង្វាលទាំងនោះ នឹងរកឃើញថាខ្ញុំប្រសាសន៍ត្រូវ។ នៅពេលថ្មីៗនេះ ប្រធាននៅមហាវិទ្យាល័យព្រះគម្ពីរដ៏ល្បីមួយបានប្រាប់ ខ្ញុំថា គាត់គិតថាមនុស្សក្នុងចំណោម១០០នាក់ដែលប្រកាសថាគេបានសង្រ្គោះ មានតែ១នាក់ដែលបាន សង្រ្គោះពិតប្រាកដ!

មាននរណាម្នាក់បាននិយាយថា «អ្នកធ្វើវាឲ្យស្មុកស្មាញណាស់»។ ***មនុស្សនេះចង់មានន័យពី ពួកអ្នក «ដីសាយសិននីស»*** ដែលនឹងទទួលយកអ្វីៗទាំងអស់ទុកជាសេចក្ដីសង្រ្គោះមួយឬ។ គេថា «ការប្រែចិត្ដ» អាចជឿលើអ្វីៗទាំងអស់ដែលគាតចង់ ហើយគ្រូគង្វាលនឹងទទួលយកគាត់ ហើយហៅគាត់ ថា «បានសង្រ្គោះ»។ ប៉ុន្ដែព្រះទ្រង់មិនគ្រាន់តែនឹង***មិន*** ទទួលរឿងចាស់ខ្លះៗនោះទេ។ ព្រះទ្រង់ជំទាស់នឹង ***រឿងមួយ*** ដែលអ្នកធ្វើ៖ អ្នកត្រូវតែជឿលើព្រះយេស៊ូវ(កិច្ចការ ១៦:៣១)។ បើអ្នកធ្វើ***រឿងខ្លះទៀត*** អ្នកនឹង មិនបានសង្រ្គោះទេ។ ដូច្នោះ គ្រូគង្វាលដែលឆ្លាតនឹង***ស្ដាប់*** ដើម្បីមើលឃើញ បើមនុស្សបានធ្វើរឿងសំខាន់ មួយនោះ(ជឿលើព្រះយេស៊ូវ)។ ហើយគ្រូគង្វាលដែលគ្មានវិញ្ញាណដូចនោះនឹងប្រឆាំង នៅពេលយើង​ទទូច​ថា «ចូរ​ជឿ​ដល់​ព្រះអម្ចាស់យេស៊ូវគ្រីស្ទ​ទៅ នោះ​នឹង​បាន​សង្គ្រោះ​ហើយ»(កិច្ចការ ១៦: ៣១)។ ជាញឹកញាប់គ្រូគង្វាលដែលល្ងង់ខ្លៅដូចនោះប្រឆាំង ដោយព្រោះតែខ្លួនពួកគេផ្ទាល់មិនបាន​ធ្វើរឿងសំខាន់​មួយ​នោះ ដូច្នោះហើយពួកគេផ្ទាល់បាត់បង់។

អូ វាហាក់ដូចជាសាមញ្ញណាស់ដើម្បីជឿលើព្រះយេស៊ូវ! ព្រះយេស៊ូវទ្រង់បានមានបន្ទូលថា «អ្នក​រាល់​គ្នា​ជឿ​ដល់​ព្រះ​ហើយ ចូរ​ជឿ​ដល់​ខ្ញុំ​ដែរ»(យ៉ូហាន ១៤:១)។ ថ្វីដ្បិតមានមនុស្សរាប់លាននាក់ដែលគិត ថា ពួកគេបានសង្រ្គោះសូម្បីតែពួកគេមិនបានធ្វើការនេះក្ដី។ ពួកគេមិនបានជឿ «លើព្រះអម្ចាស់យេស៊ូវ គ្រីស្ទទេ»។ ពួកគេបានធ្វើរឿងខ្លះផ្សេងទៀត ហើយពួកគេនៅតែបាត់បង់(ឧទាហរណ៍ ៧:២១-២៣)។

វាត្រូវការព្រះគុណរបស់ព្រះ ដើម្បីទាញនាំនរណាម្នាក់មករកព្រះយេស៊ូវ ដោយសេចក្ដីជំនឿដ៏​សាមញ្ញ។ ព្រះទ្រង់ទាញនាំមនុស្សមករកព្រះយេស៊ូវដោយសារដំណឹងល្អ។ ព្រះគម្ពីរប្រាប់ថា

«តែ​ពួក​មនុស្ស​សុចរិត​នឹង​រស់​នៅ ដោយ​អាង​សេចក្តី​ជំនឿ ***បើ​អ្នក​ណា​ថយ​ទៅ​វិញ នោះ​ចិត្ត​អញ​គ្មាន​សេចក្តី​អំណរ​ចំពោះ​អ្នក​នោះ​ទេ***» (ហេព្រើរ ១០:៣៨)។

បើអ្នកថយទៅវិញ នៅពេលដែលព្រះកំពុងទាញនាំអ្នកមករកព្រះយេស៊ូវ នៅពេលឆាប់ៗ ឬនៅ​ពេលក្រោយមក ព្រះនឹងឈប់ទាញនាំអ្នក ហើយបន្ទាប់មកវានឹងយឺតពេលសំរាប់អ្នកដើម្បីឲ្យអ្នកទទួលបាន សេចក្ដីសង្រ្គោះ។ នោះគឺជាអំពើបាបដែលមិនលើកលែងទោសបាន។ ព្រះយេស៊ូវមានបន្ទូលថា

«គ្មាន​អ្នក​ណា​អាច​នឹង​មក​ឯ​ខ្ញុំ​បាន​ទេ លើក​តែ​ព្រះវរបិតា ដែល​ចាត់​ខ្ញុំ​ឲ្យ​មក ទ្រង់​ទាញ​នាំ​គេ​ប៉ុណ្ណោះ»(យ៉ូហាន ៦:៤៤)។

តើពាក្យថា «មក» ឯទ្រង់មានអត្ថន័យដូចម្ដេច? វាមាន័យថា «ជឿ» លើទ្រង់។ ខគម្ពីរ៣ក្រោយទៀត ព្រះយេស៊ូវបានប្រាប់ថា៖

«អ្នក​ណា​ដែល​ជឿ​ដល់​ខ្ញុំ នោះ​មាន​ជីវិត​អស់​កល្ប​ជានិច្ច»(យ៉ូហាន ៦:៤៧)។

ប៉ុន្ដែអ្នកមិនអាចជឿលើព្រះយេស៊ូវបានទេ លុះត្រាតែព្រះកំពុងទាញនាំអ្នក (យ៉ូហាន ៦:៤៤)។

សេចក្ដីជំនឿដ៏សាមញ្ញលើព្រះយេស៊ូវមិនអាចទៅរួចទេ បើគ្មានការទាញនាំរបស់ព្រះវរបិតា។

«អញ​បាន​ស្រឡាញ់​ឯង ដោយ​សេចក្តី​ស្រឡាញ់​ដ៏​ស្ថិតស្ថេរ​នៅ​អស់កល្ប ហេតុ​នេះ​បាន​ជា​អញ​ទាញ​នាំ​ ឯង​មក ដោយ​សេចក្តី​សប្បុរស» (យេរេមា ៣១​:​៣)។

ព្រះស្រឡាញ់អ្នកដល់ម្ល៉េះបានជាទ្រង់បានទាញនាំអ្នកមកក្នុងក្រុំមជំនុំ។ ព្រះបានទាញនាំអ្នកមក ទីនេះ ទ្រង់កំពុងរៀបចំផែនការណ៍សំរាប់អ្នក ដើម្បីឲ្យអ្នកបានកើតនៅទីនេះ ដូចនេះម្ដាយរបស់អ្នកបាននាំ អ្នកមកទីនេះក្នុងពោះរបស់នាង។ ឬក៏មិត្ដភ័ក្រ្ដមួយចំនួនបាននាំអ្នកមកក្រុមជំនុំនេះ។ ព្រះប្រើមនុស្សដើម្បី ទាញនាំអ្នកមកក្នុងក្រុមជំនុំ។ ទ្រង់បានទាញនាំអ្នកមកទីនេះនៅក្នុងពោះម្ដាយរបស់អ្នក ឬទ្រង់ទាញនាំអ្នក មកទីនេះតាមរយះមនុស្សម្នាក់បានទូរស័ព្ទទៅអ្នក ហើយបានទៅយកអ្នកមកទីនេះ។ បាទ យើងទាំងអស់ គ្នា រួមទាំងខ្ញុំត្រូវបានព្រះទាញនាំមកក្រុមជំនុំ។

ដ្បិតឥឡូវនេះព្រះកំពុងតែទាញនាំអ្នកមកឯព្រះយេស៊ូវដើម្បីឲ្យអ្នកបានសង្រ្គោះដោយសារការជឿ ទុកចិត្ដលើទ្រង់។ ប៉ុន្ដែ «បើអ្នកណាថយចេញទៅវិញ នោះចិត្ដទ្រង់គ្មានសេចក្ដីអំណរចំពោះអ្នកនោះទេ» (ហេព្រើរ ១០:៣៨)។ អ្នកត្រូវតែជឿទុកចិត្ដលើព្រះយេស៊ូវឥឡូវនេះ នៅខណះពេលដែលទ្រង់កំពុងទាញ នាំអ្នក។ នៅពេឆាប់ៗវានឹងយឺតពេល! អូ សូមជឿលើព្រះយេស៊ូវឥឡូវនេះ នៅខណះពេលដែលទ្រង់កំពុង​ទាញនាំអ្នក!

«អញ​បាន​ស្រឡាញ់​ឯង ដោយ​សេចក្តី​ស្រឡាញ់​ដ៏​ស្ថិតស្ថេរ​នៅ​អស់កល្ប ហេតុ​នេះ​បាន​ជា​អញ​ទាញ​នាំ​ ឯង​មក ដោយ​សេចក្តី​សប្បុរស» (យេរេមា ៣១​:​៣)។

**៣. ប៉ុន្ដែទីបី ព្រះទាញនាំអ្នកទៅក្នុងស្ថានសួគ៌។**

ទីមួយ ព្រះទាញនាំអ្នកមកក្រុមជំនុំក្នុងតំបន់។ ទីពីរ ព្រះទាញនាំអ្នកមករកព្រះយេស៊ូវគ្រីស្ទ ដែលជាព្រះរាជបុត្រានៃព្រះ។ ប៉ុន្ដែ ទីបី ព្រះទាញនាំអ្នកឡើងទៅក្នុងស្ថានសួគ៌។ បើអ្នកជាកូនព្រះពិត ប្រាកដម្នាក់ ព្រះនឹងទាញនាំអ្នកឡើងទៅស្ថានសួគ៌! ព្រះយេស៊ូវទ្រង់មានបន្ទូលថា៖

«គ្មាន​អ្នក​ណា​អាច​នឹង​មក​ឯ​ខ្ញុំ​បាន​ទេ លើក​តែ​ព្រះវរបិតា ដែល​ចាត់​ខ្ញុំ​ឲ្យ​មក ទ្រង់​ទាញ​នាំ​គេ​ប៉ុណ្ណោះ ***ហើយ​ខ្ញុំ​នឹង​ឲ្យ​អ្នក​នោះ​រស់​ឡើង​វិញ នៅ​ថ្ងៃ​ចុង​បំផុត​ដែរ***» (យ៉ូហាន ៦:៤៤)។

ការទាញនាំរបស់អ្នកនាំអ្នកទៅឯព្រះយេស៊ូវ។ ការទាញនាំរបស់ព្រះដូចគ្នានេះនឹងទាញយកអ្នកចេញពីផ្នូរ ហើយទាញនាំអ្នកទៅស្ថានសួគ៌នៅគ្រាលើកឡើង! ព្រះទាញនាំអ្នកមកក្នុងក្រុមជំនុំ។ ព្រះទាញនាំអ្នកមក រកព្រះយេស៊ូវ។ ព្រះទាញនាំអ្នកចេញពីផ្នូរ ហើយនាំអ្នកទៅក្នុងស្ថានសួគ៌!

«គ្មាន​អ្នក​ណា​អាច​នឹង​មក​ឯ​ខ្ញុំ​បាន​ទេ លើក​តែ​ព្រះវរបិតា ដែល​ចាត់​ខ្ញុំ​ឲ្យ​មក ទ្រង់​ទាញ​នាំ​គេ​ប៉ុណ្ណោះ ***ហើយ​ខ្ញុំ​នឹង​ឲ្យ​អ្នក​នោះ​រស់​ឡើង​វិញ នៅ​ថ្ងៃ​ចុង​បំផុត​ដែរ***» (យ៉ូហាន ៦:៤៤)។

អូ នេះគឺជាទីសង្ឃឹមដ៏អស្ចារ្យមួយ! ***យើងជឿថា ព្រះដែលបានទាញនាំយើងពីកន្លែងឆ្ងាយនេះនឹងទាញនាំ យើងពីផ្លូវផ្ទះទាំងអស់ ទៅកាន់ស្ថានសួគ៌!*** ព្រះនឹងទាញនាំយើងទៅក្នុងស្ថានសួគ៌!

«អញ​បាន​ស្រឡាញ់​ឯង ដោយ​សេចក្តី​ស្រឡាញ់​ដ៏​ស្ថិតស្ថេរ​នៅ​អស់កល្ប ហេតុ​នេះ​បាន​ជា​អញ​ទាញ​នាំ​ ឯង​មក ដោយ​សេចក្តី​សប្បុរស» (យេរេមា ៣១​:​៣)។

«ព្រោះ​ព្រះអម្ចាស់​ទ្រង់​នឹង​យាង​ចុះ​ពី​ស្ថានសួគ៌​មក ដោយ​ស្រែក​បង្គាប់​១​ព្រះឱស្ឋ ទាំង​មាន​ឮ​សំឡេង​មហា​ទេវតា និង​ត្រែ​របស់​ព្រះ​ផង នោះ​ពួក​ស្លាប់​ក្នុង​ព្រះគ្រីស្ទ​នឹង​រស់​ឡើង​វិញ​ជា​មុន​បង្អស់រួច​យើង​រាល់​គ្នា​ដែល​ កំ​ពុង​​តែ​រស់​នៅ ក៏​នឹង​បាន​លើក​ឡើង ទៅ​ក្នុង​ពពក​ជា​មួយ​គ្នា​ទាំង​អស់ ដើម្បី​ឲ្យ​បាន​ជួបជុំ​នឹង​ព្រះអម្ចាស់​នៅ​នា​អាកាស យ៉ាង​នោះ យើង​នឹង​នៅ​ជា​មួយ​នឹង​ព្រះអម្ចាស់​ជា​ដរាប​ទៅ»(ថែស្សាឡូនិចទី១ ៤:១៦-១៧)។

«លើកឡើង...ទៅក្នុងពពក ដើម្បីជួបជុំនឹងព្រះអម្ចាស់នៅនាអាកាស!» (ថែស្សាឡុចនិចទី១ ៤:១៧)។ លើកឡើងទៅលើអាកាស!

«ដោយ​សេចក្តី​ស្រឡាញ់​ដ៏​ស្ថិតស្ថេរ​នៅ​អស់កល្ប ហេតុ​នេះ​បាន​ជា​អញ​ទាញ​នាំ​ឯង​មក»(យេរេមា ៣១​:​៣)។

ទាញឡើងទៅលើអាកាស! ទាញឡើងទៅឯព្រះយេស៊ូវ! ទាញឡើងទៅក្នុងស្ថានសួគ៌អស់កល្បជានិច្ច!

«ដោយ​សេចក្តី​ស្រឡាញ់​ដ៏​ស្ថិតស្ថេរ​នៅ​អស់កល្ប ហេតុ​នេះ​បាន​ជា​អញ​ទាញ​នាំ​ឯង​មក»(យេរេមា ៣១​:​៣)។

ព្រះបានទាញនាំអ្នកមកក្រុមជំនុំនេះ។ កុំទាស់ទទឹងនឹងទ្រង់ សូមត្រលប់មកក្រុមជំនុំវិញជារៀង រាល់ថ្ងៃអាទិត្យ។ ព្រះកំពុងតែទាញនាំអ្នកមកឯព្រះយេស៊ូវ។ កុំតស៊ូប្រឆាំងនឹងទ្រង់ សូមជឿលើព្រះយេស៊ូវ ទៅ។ «អ្នក​រាល់​គ្នា​ជឿ​ដល់​ព្រះ​ហើយ ចូរ​ជឿ​ដល់​ខ្ញុំ​ដែរ» ហើយនៅពេលឆាប់ៗថ្ងៃមួយព្រះនឹងទាញនាំអ្នក ទៅក្នុងស្ថានសួគ៌។

ឱសប្បាយអស្ចារ្យ បើជាយើងខ្ញុំមិនដែលស្លាប់

ឥតមានជំងឺទៀត ទុក្ខសោកព្រួយចិត្ដក៏គ្មានឡើយ

គឺនឹងឡើងស្ថានសួគ៌ជាមួយពួកមានគ្នាតាន់តាប់

កាលព្រះយេស៊ូវនឹងមកវិញ

ឱព្រះយេស៊ូវអើយ តើដល់កាលណាបានខ្ញុំឭច្រៀងបទថា

ន៏ព្រះគ្រីស្ទមក! ហាលេលូយ៉ា!

ហាលេលូយ៉ា! អាម៉ែន ហាលេលូយ៉ា! អាម៉ែន។

(«ន៏ព្រះគ្រីស្ទយាងមកវិញ» ដោយលោក H. L. Turner, 1878)។

បើអ្នកចង់និយាយជាមួយយើងអំពីការទទួលសេចក្ដីសង្រ្គោះ សូមចេញពីកន្លែងអង្គុយរបស់អ្នក ហើយទៅកាន់បន្ទប់សួរសំនួរឥឡូវនេះ។ លោក ចាន់ សូមអធិស្ឋានឲ្យមានបងប្អូនខ្លះនឹងប្រែចិត្ដនៅព្រឹក នេះ។ អាម៉ែន។

**(ចប់សេចក្ដីអធិប្បាយ)**

អ្នកអាចអាន ការអធិប្បាយរបស់ លោក​ ហ៊ីមើស៏ (Dr. Hymers) តាម

សប្ដាហ៏នីមួយៗ នៅតាមអ៊ីធើនេតនៅគេហទំព័រ [www.realconversion](http://www.realconversion).com.

ចុចលើ ”Sermon Manuscripts”

You may email Dr. Hymers in English at rlhymersjr@sbcglobal.net – or you may  
write to him at P.O. Box 15308, Los Angeles, CA 90015. Or phone him at (818)352-0452.

សេចក្ដីអធិប្បាយដែលសរសេរដៃទាំងនេះមិនហាមឲ្យថតចំលងទេ។ អ្នកប្រើវាដោយគ្មានការ អនុញ្ញាតពីលោក

Dr. Hymers។ ទោះបីជាយ៉ាងណាក៏ដោយ គ្រប់សេចក្ដីអធិប្បាយជាវីដីអូទាំងអស់របស់លោក Dr. Hymers ហាមថតចំលង ហើយអាចត្រឹមតែប្រើវាបានដោយមានការអនុញ្ញាត។

**អានព្រះគម្ពីរមុនពេលអធិប្បាយដោយលោក** Mr. Abel Prudhomme **៖** យ៉ូហាន **៦:៣៧-៤៤។**

ច្រៀងចំរៀងដោយខ្លួនឯងមុនអធិប្បាយដោយលោក Benjamin Kincaid Griffith៖

«លោកម្ចាស់មកហើយ» (by Sarah Doudney, 1841-1926)។

ចំណងជើង

កន្លែងដែលព្រះទាញនាំមនុស្សមានបាប

ដោយលោក Dr. R. L. Hymers, Jr.

«អញ​បាន​ស្រឡាញ់​ឯង ដោយ​សេចក្តី​ស្រឡាញ់​ដ៏​ស្ថិតស្ថេរ​នៅ​អស់កល្ប ហេតុ​នេះ​បាន​ជា​អញ​ទាញ​នាំ​ ឯង​មក ដោយ​សេចក្តី​សប្បុរស» (យេរេមា ៣១​:​៣)។

១. ទីមួយ ព្រះទាញនាំអ្នកមកក្នុងក្រុមជំនុំក្នុងតំបន់។ កិច្ចការ ២:៤៧; ១៦:៥;

កូរិនថូសទី១ ១៥:១-៤; ហេព្រើរ ១០:២៥; ធីម៉ូថេទី១ ៣:១៥;

ធីម៉ូថេទី២ ៣:៨; កិច្ចការ ៧:៥១។

២. ទីពីរ ព្រះទាញនាំអ្នកទៅឯព្រះយេស៊ូវគ្រីស្ទ។ហូសេ ១១:៤; យ៉ូហាន ១៤:១;

កិច្ចការ ១៦:៣១; ម៉ាថាយ ៧:២១-២៣; យ៉ូហាន ១២:៣២; ហេព្រើរ ១០:៣៨;

យ៉ូហាន ៦:៤៤, ៤៧។

៣. ប៉ុន្ដែទីបី ព្រះទាញនាំអ្នកទៅក្នុងស្ថានសួគ៌។ យ៉ូហាន ៦:៤៤;

ថែស្សាឡូនិចទី១ ៤:១៦-១៧។