លទ្ធិអារមីនីញូសនៅក្នុងប្រទេសអ៊ីតាលី

**ANTINOMIANISM IN ITALY**

# (Cambodian)

# ដោយលោក

# Dr. R. L. Hymers, Jr.

សេចក្ដីអធិប្បាយមួយបានអធិប្បាយនូវក្រុមជំនុំថាបាណាខល ក្នុងរដ្ឋឡូសអង់ចាឡែស

ថ្ងៃរបស់ព្រះអម្ចាស់នៅពេលល្ងាច ខែកញ្ញា ៨, ២០១៣

A sermon preached at the Baptist Tabernacle of Los Angeles

Lord’s Day Evening, September 8, 2013

«បាន​ជា​បើ​អ្នក​ណា​នៅ​ក្នុង​ព្រះគ្រីស្ទ នោះ​ឈ្មោះ​ថា​បាន​កើត​ជា​ថ្មី​ហើយ អស់​ទាំង​សេចក្តី​ចាស់​បាន​កន្លង​បាត់​ទៅ មើល គ្រប់​ទាំង​អស់​បាន​ត្រឡប់​ជា​ថ្មី​វិញ»(កូរិនថូសទី២ ៥:១៧)។

«ដ្បិត​មាន​មនុស្ស​ខ្លះ​បាន​លួច​ចូល គឺ​ជា​ពួក​អ្នក​ដែល​មាន​ទោស​កត់​ទុក តាំង​ពី​ដើម​មក ជា​មនុស្ស​ទមិល​ល្មើស ដែល​បំផ្លាស់​ព្រះគុណ​របស់​ព្រះ​នៃ​យើង​រាល់​គ្នា ឲ្យ​ទៅ​ជា​សេចក្តី​អាសអាភាស ហើយ​គេ​មិន​ព្រម​ទទួល​ព្រះអម្ចាស់យេស៊ូវ​នៃ​យើង ដែល​ទ្រង់​ជា​ម្ចាស់​តែ​១​ផង​ទេ»(យូដា ៤)។

នៅថ្ងៃមុនខ្ញុំបានទទួលអ៊ីមែលមួយពីសុភាពនារីជាទីស្រឡាញ់ ដែលបកប្រែសេចក្ដីអធិប្បាយ របស់ខ្ញុំទៅជាភាសាអ៊ីតាលី។ នាងបានប្រាប់ខ្ញុំថា នាងបានអានសេចក្ដីអធិប្បាយខ្ញុំមួយទៅ «អ្នកដែលជឿ» មួយ ចំនួននៅក្នុងប្រទេសអ៊ីតាលី។ ប៉ុន្ដែខ្ញុំរកឃើញថា ពួកគេមិនមែនជា «អ្នកដែលជឿ» ពិតប្រាកដ​ដូចពាក្យនៅក្នុង ព្រះគម្ពីរប្រាប់! ពាក្យ «អ្នកដែលជឿ» នោះគឺនៅក្នុងការគិតរបស់ខ្ញុំ ច្រើនពេក ហើយ​ពេល​ខ្លះធ្វើឲ្យយល់ច្រលំ។ វាពិតដែលថា «អ្នកដែលជឿ» ត្រូវបានប្រាប់ពីរដងនៅក្នុងគម្ពីរសញ្ញាថ្មី (កិច្ចការ​ ៥:១៤, ធីម៉ូថេទី១ ៤:១២)។ ប៉ុន្ដែពាក្យនោះត្រូវបានគេប្រើខុសនៅសព្វថ្ងៃនេះ។ ប៉ុន្ដែពាក្យនោះ ត្រូវបានមនុស្សប្រើខុសសព្វថ្ងៃនេះ វាជាញឹកញាប់ត្រូវបានគេចែកចាយដល់ពួកអ្នកដែល មានជំនឿលើអ្វី មួយនៅក្នុងព្រះគម្ពីរ ដោយគ្មានការរួបរួមជាមួយព្រះគ្រីស្ទក្នុងការប្រែចិត្ដពិតប្រាកដមួយ។ ដ្បិតមនុស្សទាំង នោះត្រូវបានពិពណ៌នា «គេ​មាន​ឫកពា​ជា​អ្នក​គោរព​ប្រតិបត្តិ​ដល់​ព្រះ ប៉ុន្តែ​មិន​ព្រម​ទទួល​ស្គាល់​ព្រះចេស្តា» (ធីម៉ូថេទី២ ៣:៥)។ ហើយ «គេ​ជា​អ្នក​ទាស់​ទទឹង​នឹង​ សេចក្តី​ពិត គឺ​ជា​មនុស្ស​មាន​គំនិត​ខូច ហើយ​ឥត​ប្រយោជន៍​ខាង​ឯ​សេចក្តី​ជំនឿ(ធីម៉ូថេទី២ ៣:៨)។ ខគម្ពីរទាំងនោះបានរៀបរាប់ពីមនុស្សដែលគេហៅថា «អ្នកជឿ» ដែលបដិសេធថា ការប្រែចិត្ដអាចផ្លាស់ប្ដូរទិសដៅនៃជីវិតរបស់អ្នកប្រែចិត្ដ។ ពួកគេនិយាយថា មនុស្សអាចរស់នៅក្នុអំពើបាបបានរហូត ហើយជាគ្រីស្ទាន ដោយព្រោះតែពួកគេជឿលើខគម្ពីរខ្លះនៅក្នុង ព្រះគម្ពីរ។ សំរាប់ពួកគេ គេជឿថា ខគម្ពីរខ្លះក្នុងព្រះគម្ពីរជួយសង្រ្គោះពួកគេ ដោយមិនបានការរួបរួមជាមួយ ព្រះអម្ចាស់យេស៊ូវគ្រីស្ទទ្រង់ផ្ទាល់។ អត្ថបទគម្ពីរមុនដំបូងប្រាប់ថា «បាន​ជា​បើ​អ្នក​ណា​នៅ​ក្នុង​ព្រះគ្រីស្ទ នោះ​ឈ្មោះ​ថា​បាន​កើត​ជា​ថ្មី​ហើយ »(កូរិនថូសទី២ ៥:១៧)។ ពួកគេបង្វែរទៅមានន័យថា «បានជាបើអ្នក ណាជឿលើខគម្ពីរខ្លះក្នុងព្រះគម្ពីរ អ្នកនោះនឹងបានសង្រ្គោះ»។ នេះគឺជាលទ្ធិខុសឆ្គងដ៏ធំដែលយើងបាន ដឹងដូចជា «លទ្ធិសែនដីមែនណាន»([Sandemanianism](http://www.rlhymersjr.com/Online_Sermons/2013/070713AM_Sandemanianism.html))។

ម៉្យាងទៀត មនុស្សដែលគេហៅថា អ្នកជឿទាំងនេះគិតថា វាគឺធម្មតាទេសំរាប់គ្រីស្ទានម្នាក់ក្នុងការ បន្ដរស់នៅក្នុងអំពើបាប។ ដូចនេះ ពួកគេកំពុងតែ «​បំផ្លាស់​ព្រះគុណ​របស់​ព្រះ​នៃ​យើង​រាល់​គ្នា ឲ្យ​ទៅ​ជា​សេចក្តី​អាសអាភាស ហើយ​គេ​មិន​ព្រម​ទទួល​ព្រះអម្ចាស់យេស៊ូវ​នៃ​យើង ដែល​ទ្រង់​ជា​ម្ចាស់​តែ​១​ផង​ទេ» (យូដាស ៤)។ នោះគឺជាកំហុសទីពីរមួយដែលត្រូវបានហៅថា «[អ្នកអារមីនីញូស](http://www.theopedia.com/Antinomianism)» (លទ្ធិដែលថា មនុស្ស​មាន​ឆន្ទះ​សេរីនិយម ដើម្បីឆ្លើយតប​ចំពោះព្រះគុណ)» នៅក្នុងសេចក្ដីអធិប្បាយមួយពីកូនប្រុសដែលខ្ជះ​ខ្ជាយ​​ថ្មីៗ​នេះ ខ្ញុំបានប្រសាសន៍ថា៖

ពីរបីឆ្នាំកន្លងមកហើយ មានស្រ្ដីម្នាក់ដែលបានដឹកនាំផ្ទះមួយនៃស្រីពេស្យា នៅក្នុងក្នុងទីក្រុង ឡូស អែងចាឡែសនេះ នាងបាននិយាយថា នាងជា «គ្រីស្ទានដែលបានកើតជាថ្មី»។ អ្នកដឹកនាំផ្សាយដំណឹងល្អម្នាក់បានប្រាប់ខ្ញុំ ថា «កុំថ្កោលទោសនាង» គួរឲ្យខឹងណាស់! ការយល់ច្រលំនៃអ្នកផ្សាយ ដំណឹងល្អនេះត្រូវហៅថា «អ្នកអារមីនីញូស» ហើយវាចេញពីសេចក្ដីជំនឿ ដែលថា មនុស្សម្នាក់អាចរស់នៅក្នុងទ្រុងជ្រូកនៃអំពើបាប ហើយក្លាយជា កូនព្រះមួយរូបនៅពេលតែមួយ។ (R. L. Hymers, Jr., Th.D., “[Misinterpreting the Prodigal Son](http://www.rlhymersjr.com/Online_Sermons_Khmer/2013/082513PM_MisinterpretingProdigalSon.html),” August 25, 2013)។

ដូច្នោះអ្នកអារមីនីញូសបាន « បំផ្លាស់​ព្រះគុណ​របស់​ព្រះ ឲ្យ​ទៅ​ជា​សេចក្តី​អាសអាភាស» (ភាព អាសអាភាស ភាពមិនសមរម្យ កិរិយាដែលគ្មានភាពអាម៉ាស» W. E. Vine)។ ពាក្យជាភាសាក្រិចបានបក ប្រែពាក្យ «​សេចក្តី​អាសអាភាស» ដែលបានឃើញក្នុងគម្ពីរកាឡាទី ៥:១៩ ត្រូវគ្នាជាមួយ «រីឯ​កិច្ចការ​ខាង​សាច់​ឈាម» ហើយបន្ទាប់មកបានប្រាប់ថា «អស់​អ្នក​ដែល​ប្រព្រឹត្ត​ដូច្នេះ នោះ​មិន​បាន​គ្រង​នគរ​ព្រះ ទុក​ជា​មរដក​ឡើយ» (កាឡាទី ៥:២១)។ អត្ថបទគម្ពីរទាំងស្រុងប្រាប់ថា៖

«រីឯ​កិច្ចការ​ខាង​សាច់​ឈាម នោះ​ប្រាកដ​ច្បាស់​ហើយ គឺ​ជា​សេចក្តី កំផិត សហាយស្មន់ ស្មោកគ្រោក អាសអាភាស ថ្វាយ​បង្គំ​រូប​ព្រះ មន្តអាគម សំអប់​គ្នា ឈ្លោះ​ប្រកែក ឈ្នានីស កំហឹង ទាស់ទែង​គ្នា បាក់​បែក បក្សពួក  ច្រណែន កាប់​សំឡាប់ ប្រមឹក ស៊ី​ផឹក​ជ្រុល និង​ការ​អ្វី​ទៀត ដែល​ស្រដៀង​នឹង​សេចក្តី​ទាំង​នេះ​ផង ហើយ​ខ្ញុំ​ប្រាប់​អ្នក​រាល់​គ្នា​ទុក​ជា​មុន ដូច​ជា​បាន​ប្រាប់​រួច​មក​ហើយ​ថា អស់​អ្នក​ដែល​ប្រព្រឹត្ត​ដូច្នេះ នោះ​មិន​បាន​គ្រង​នគរ​ព្រះ ទុក​ជា​មរដក​ឡើយ« (កាឡាទី ៥:១៩-២១)។

ខ្ញុំមិនដឹងពីអ្វីដែលអាចច្បាស់ជាងនេះទៀត! «អស់​អ្នក​ដែល​ប្រព្រឹត្ត​ដូច្នេះ នោះ​មិន​បាន​គ្រង​នគរ​ព្រះ ទុក​ជា​មរដក​ឡើយ»។ ដ្បិតអ្នកអារមីនីញូសនិយាយថា ពួកគេនឹងគ្រងនរគរព្រះទុកជាមរដក! គួរឲ្យខឹងណាស់ ! នៅក្នុងគម្ពីរ អេភេសូរ ៤:១៧-១៩ ពាក្យជាភាសាក្រិចបានបកប្រែពាក្យ «សេចក្ដីអាសអាភាស» ដើម្បី រៀបរាប់ពីមនុស្សដែលមិនទាន់សង្រ្គោះ។ តើអ្វីច្បាស់ជាងនេះទៀត? ថ្វីដ្បិតអ្នកអារមីនីញូសសព្វថ្ងៃនេះ បន្ដក្នុងការ «បំផ្លាស់​ព្រះគុណ​របស់​ព្រះ​នៃ​យើង​រាល់​គ្នា ឲ្យ​ទៅ​ជា​សេចក្តី​អាសអាភាស» (យូដាស ៤)។ លទ្ធិខុសឆ្គងនេះមិនបង្ខាំងទៅប្រទេសអ៊ីតាលីទេ មិនបង្ខាំងទាល់តែសោះ! វាអាក្រក់ណាស់នៅក្នុងប្រទេស អាមេរិក ដែលស្ទើរតែមនុស្សបាត់បង់ទាំងអស់ដែលអ្នកជួប គេគិតថា គេបានសង្រ្គោះ សូម្បីតែពួកគេកំពុង តែរស់នៅក្នុងទំលាប់នៃអំពើបាប។ ជាការពិត អ្នកអារមីនីញូសកំពុងតែបំផ្លាសាសនាគ្រីស្ទនៅក្នុងប្រទេស អាមេរិក!

លោក យូដាប្រាប់ថា ពួកគេកំពុងតែ «បំផ្លាស់​ព្រះគុណ​របស់​ព្រះ​នៃ​យើង​រាល់​គ្នា ឲ្យ​ទៅ​ជា​សេចក្តី​អាសអាភាស ហើយ​គេ​មិន​ព្រម​ទទួល​ព្រះអម្ចាស់យេស៊ូវ​នៃ​យើង ដែល​ទ្រង់​ជា​ម្ចាស់​តែ​១​ផង​ទេ»។ ពួកគេ បដិសេធមិនព្រមទទួលភាពជាព្រះជាម្ចាស់របស់ព្រះវរបិតា ហើយពួកគេបដិសេធភាពជាព្រះជាម្ចាស់របស់ ព្រះគ្រីស្ទ។ ពួកគេជាញឹកញាប់ធ្វើរឿងនវ ដោយញែកព្រះគ្រីស្ទជាព្រះអង្គសង្រ្គោះជាព្រះជាម្ចាស់។ អ្នកបក ប្រែជនជាតិអ៊ីតាលីរបស់យើងប្រាប់ថា «នៅក្នុងប្រទេសអ៊ីតាលីអ្នកផ្សាយដំណឹងល្អជាច្រើននាក់និយាយថា ព្រះយេស៊ូវអាចជាព្រះអង្គសង្រ្គោះរបស់អ្នក ប៉ុន្ដែមិនចាំបាច់ជាព្រះអម្ចាស់របស់អ្នគទេ»។ លោក ថូសើរ បានផ្ដល់សេចក្ដីថ្លែងការណ៍ដ៏ខ្លាំងមួយដើម្បីប្រឆាំងនឹងគោលទ្ធិខុសឆ្គងនោះ។ គាត់បាននិយាយដ៏ល្បីថា៖​​

គោលទ្ធិដ៏ធំមួយដែលមាននៅក្នុងគ្រីស្ទានដែលផ្សាយដំណឹងល្អ គឺជា គន្លឹះដែលគេទទួលស្គាល់ដ៏ធំមួយ គឺថាមនុស្សអាចជ្រើសរើសដើម្បីទទួល ព្រះគ្រីស្ទតែមួយគត់ ដោយព្រោះតែយើងត្រូវការទ្រង់ធ្វើជាព្រះអង្គសង្រ្គោះ ហើយថា យើងមានសិទ្ធិដើម្បីផ្អាកមិនការស្ដាប់បង្គាប់របស់យើងទៅទ្រង់ ដើម្បីមិនឲ្យទ្រង់ធ្វើជាព្រះអម្ចាស់យើង ដរាបដល់យើងចង់!...

សោកនាដកម្មដ៏អាក្រក់មួយនៅសម័យរបស់យើងគឺថា យើងស្ដាប់លឺ ដំណឹងល្អបែបនោះជាញឹញាប់ «មករកព្រះយេស៊ូវ! អ្នកមិនត្រូវស្ដាប់បង្គាប់ អ្នកណាម្នាក់សោះ។ អ្នកមិនត្រូវផ្លាស់ប្ដូរអ្វីសោះ អ្នកមិនត្រូវបោះបង់ចោល អ្វីសោះ គ្រាន់តែមករកទ្រង់ ហើយជឿទ្រង់ជាព្រះអង្គសង្រ្គោះ!»

ដូច្នោះពួកគេមក ហើយជឿលើព្រះអង្គសង្រ្គោះ នៅពេលក្រោយមក ទៀតនៅក្នុងការប្រជុំមួយ ឬសិក្ខាសិលាមួយ ពួកគេនឹងស្ដាប់លឺការបង្រៀន ផ្សេងទៀត «ឥឡូវនេះដែលអ្នកបានទទួលទ្រង់ជាព្រះអង្គសង្រ្គោះរួចហើយ តើអ្នកចង់យកទ្រង់ជាព្រះអម្ចាស់របៀបណា?»

ហេតុការណ៍ដែលយើងស្ដាប់លឺគ្រប់ទីកន្លែនេះមិនត្រឹមត្រូវទេ។ ដើម្បី បង្ខំឲ្យមនុស្សប្រុស និងមនុស្សស្រីជឿលើព្រះគ្រីស្ទដែលបែងចែកមួយគឺជា ការបង្រៀនដ៏អាក្រក់ ដ្បិតគ្មានអ្នកណាម្នាក់អាចទទួលយកព្រះគ្រីស្ទពាក់ កណ្ដាល...នៅពេលមនុស្សម្នាក់ជឿលើព្រះយេស៊ូវគ្រីស្ទ គាត់ត្រូវតែជឿល លើព្រះអម្ចាស់យេស៊ូវគី្រស្ទទាំងស្រុង មិនធ្វើការទំនុកបំរុងខ្លះៗទេ! ខ្ញុំស្កប់ ចិត្ដដែលថា វាខុសដើម្បីមើលកាន់ព្រះយេស៊ូវដូចជាគ្រូពេទ្យមើលថែរក្សា អ្នកជំងឺម្នាក់ ហើយយើងអាចទៅរកទ្រង់ នៅពេលអំពើបាបបានធ្វើឲ្យយើង ឈឺ ហើយបន្ទាប់មកទៀត ទ្រង់បានជួយយើង រួចនិយាយថា «លាសិន ហើយ» ហើយបន្ដផ្លូវផ្ទាល់ខ្លួនរបស់យើង...

យើងមិនមករកទ្រង់ដូចជាមនុស្សម្នាក់ដែលកំពុងតែទិញគ្រឿងសង្ហារ រិមសំរាប់ផ្ទាល់របស់គាត់ ប្រកាស់ថា៖ «ខ្ញុំនឹងយកតុនេះ ប៉ុន្ដែខ្ញុំមិនចង់បាន កៅអ៊ីនោះទេ» គាត់កំពុងបែងចែកវា! ទេ លោក! វាជាព្រះគ្រីស្ទទាំងអស់ ឬក៏គ្មានព្រះគ្រីស្ទ!

ខ្ញុំជឿថា យើងត្រូវតែអធិប្បាយម្ដងទៀតពីព្រះគ្រីស្ទទាំងស្រុងទៅកាន់ លោកីយ។ ព្រះគ្រីស្ទមួយមិនត្រូវការការលើកលែងទោសរបស់យើងទេ ព្រះ គ្រីស្ទមួយនឹងមិនត្រូវបែងចែកទេ ព្រះគ្រីស្ទមួយនឹងក្លាយជាព្រះអម្ចាស់លើ​គ្រប់​ទាំងអស់ ឬក៏ទ្រង់មិនមែនជាព្រះអម្ចាស់ទាល់តែសោះ!

ខ្ញុំសូមព្រមានអ្នកថា អ្នកនឹងមិនបានជំនួយអ្វីសោះពីទ្រង់នៅក្នុងវិធី នោះ ដ្បិតព្រះអម្ចាស់នឹងមិនជួយសង្រ្គោះអស់អ្នកណា ដែលទ្រង់មិនអាច បញ្ជាបានទេ! ទ្រង់នឹងមិនបែងចែកកិច្ចការរបស់ទ្រង់ទេ អ្នកមិនអាចជឿលើ ព្រះគ្រីស្ទពាក់កណ្ដាលមួយបានទេ។ យើងរើសយកទ្រង់ ដ្បិតទ្រង់ជាព្រះ អង្គសង្រ្គោះដែលបានចាក់ប្រេង ហើយជាស្ដេចលើសអស់ទាំងស្ដេច និងជា ព្រះអម្ចាស់លើទាំងព្រះអម្ចាស់! ទ្រង់នឹងមិនមែនគ្រាន់តែជួយសង្រ្គោះយើង ហើយបានហៅ និងជ្រើសរើសយើងដោយគ្មានតំរិះនោះទេ ទ្រង់ក៏អាចដឹក នាំយើង​ ហើយគ្រប់គ្រងលើជីវិតរបស់យើងផងដែរ...

តើវាអាចថា យើងពិតជាមិនជំពាក់ព្រះយេស៊ូវគ្រីស្ទពីការស្ដាប់បង្គាប់ របស់យើងទេឬ? យើងបានជំពាក់ការស្ដាប់បង្គាប់ដល់ទ្រង់ ចាប់តាំងពីថ្ងៃ ដែលយើងបានស្រែករកទ្រង់សំរាប់សេចក្ដីសង្រ្គោះ ហើយបើ (អ្នក) មិន មិនព្រមស្ដាប់បង្គាប់ទ្រង់ទេ ខ្ញុំមានមូលហេតុដើម្បីឆ្ងល់ថា (អ្នក) បានប្រែ ចិត្ដពិតប្រាកដឬក៏អត់!

ខ្ញុំឃើញការជាច្រើន និងស្ដាប់លឺការជាច្រើន ដែលគ្រីស្ទានកំពុងតែធ្វើ ហើយខ្ញុំថែមទាំងមើលពួកគេទៀត...ខ្ញុំលើកសំនួរសូម្បីតែពួកគេបានប្រែចិត្ដ ពិតប្រាកដក្ដី...

ខ្ញុំជឿថា វាគឺជាលទ្ធផលនៃការបង្រៀនខុសឆ្គង។ ពួកគេចាត់ទុក ព្រះអម្ចាស់ដូចជាមន្ទីរពេទ្យ ហើយព្រះយេស៊ូវដូចជាចៅហ្វាយរបស់បុគ្គលិក ដើម្បីជួយមនុស្សមានបាបក្រ ដែលមានបញ្ហា! «សូមជួយខ្ញុំផងព្រះ​អម្ចាស់​»​​​ ពួកគេបានទទូច «ដូច្នោះថា ខ្ញុំអាចបន្ដផ្លូវរបស់ខ្ញុំបានហើយ!»

នោះគឺជាការបង្រៀនដ៏អាក្រក់ណាស់... វាជាការបង្រៀនដែលបាន លាក់សេចក្ដីពិត។ សូមយើងមើលកាន់ព្រះយេស៊ូវដែលជាព្រះអម្ចាស់របស់ យើងដោយ ខ្ពស់ បរិសុទ្ធ កំពុងតែពាក់មកុដ ជាព្រះអម្ចាស់លើសអស់ទាំង អម្ចាស់ ហើយជាស្ដេចលើទាំងអស់ មានសិទ្ធិ ដើម្បីបញ្ជាឲ្យមនុស្សដែលបាន សង្រ្គោះរបស់ទ្រង់ទាំងអស់ស្ដាប់បង្គាប់ទ្រង់!...

ព្រះសព្វព្រះហឬទ័យឲ្យយើងស្មោះត្រង់ជាមួយទ្រង់លើសជាងវត្ថុទាំង អស់ទៀត។ សូមស្រាវជ្រាវមើលបទគម្ពីរ អានគម្ពីរសញ្ញាថ្មី ហើយបើអ្នក ឃើញថា ខ្ញុំបានឲ្យមេរោគនៃសេចក្ដីពិតនោះ បន្ទាប់មកខ្ញុំបង្ខំអ្នកឲ្យធ្វើរឿង ខ្លះៗអំពីវា។ បើអ្នកត្រូវបានដឹកនាំឲ្យជឿលើព្រះអង្គសង្រ្គោះដែលបានបែង ចែកមិនល្អឥតខ្ចោះមួយ សូមសប្បាយចិត្ដចុះ ដោយព្រោះអ្នកនៅតែ​មាន​ពេលដើម្បីធ្វើរឿង ខ្លះអំពីវា! (A. W. Tozer, D.D., ***I Call It Heresy!***, Christian Publications, 1974 edition, pp. 9-21)។

ប៉ុន្ដែខ្ញុំឃើញថា វាពិតជាកំរមានអ្នកអារមីនីញូសម្នាក់ដែលប្រែចិត្ដពីភាពគ្មានក្រិត្យវិន័យរបស់គាត់ ហើយបានប្រែចិត្ដពិតប្រាកដ។ ខ្ញុំបានអធិប្បាយច្រើន៥៥មកហើយ ហើយខ្ញុំផ្ទាល់មិនដែលធ្លាប់ជួបអ្នក អារមីនីញូសនៅលីវម្នាក់ស្មោះត្រង់ម្នាក់ ដែលបានប្រែចិត្ដពីលទ្ធិខុសឆ្គងនេះ និងមានការប្រែចិត្ដពិតប្រាកដ​មួយ។ ខ្ញុំជឿថា រឿងនេះពិតដោយព្រោះតែអ្នកអារមីនីញូសដែលស្មោះត្រង់ស្ថិតនៅក្រោមការត្រួតត្រារបស់ អារក្សសាតាំង។ ខ្ញុំផ្ដោតសំខាន់លើ យ៉ូហានទី១ ៣:៨ ដែលខ្ញុំកំពុងតែចែកចាយពីកន្លែងនេះពីការបកប្រែ ជាភាសាអង់គ្លេស «តែ​អ្នក​ណា​ដែល​ប្រព្រឹត្ត​អំពើ​បាប​វិញ នោះ​គឺ​មក​ពី​អារក្ស​ទេ...» ដូច្នោះគម្ពីរប្រាប់យើង ថា អ្នកអារមីនីញូសដែលប្រព្រឹត្ដអំពើបាបគឺ «មកពីអារក្សទេ» ត្រូវហើយ ពួកគេនៅក្រោមការគ្រប់គ្រង របស់អារក្ស។ អារក្សគឺជា «​មេ​គ្រប់​គ្រង​រាជ្យ​លើ​អាកាស ជា​វិញ្ញាណ ដែល​សព្វ​ថ្ងៃ​នេះ បណ្តាល​មក​ក្នុង​ពួក​មនុស្ស​រឹងចចេស»(អេភេសូរ ២:២)។ ខ្ញុំបានដកស្រង់កន្លែងនេះដោយកត់សំគាល់លើ «គោលទ្ធិ​អារមី​នីញូស» នៅក្នុងព្រះគម្ពីរ Reformation Study Bible។ វាប្រាប់ថា៖

គោលទ្ធិ​អារមី​នីញូសមានន័យថា «ប្រឆាំងនឹងច្បាប់» អ្នក​អារមី​នីញូស យល់ឃើញ អស់អ្នកណាដែលបដិសេធច្បាប់របស់ព្រះនៅក្នុងបទគម្ពីរគួរតែ គ្រប់គ្រងលើជីវិតគ្រីស្ទានដោយផ្ទាល់... ពួកគេទាញការសន្និដ្ឋានខុសឆ្គង ដែលធ្វើឲ្យអាកប្បកិរិយារបស់គេមិនខុសប្លែងសោះ គេបានគាំទ្រងដើម្បីបន្ដ ជឿដូចនោះ។ ប៉ុន្ដែគម្ពីរយ៉ូហានទី១ ១:២-៨ និង ៣:៤-១០ បង្ហាញពីទិស ដៅដែលខុសពីគ្នាមួយ។ វាមិនអាចទៅរួមទេដើម្បីនៅក្នុងព្រះគ្រីស្ទ ហើយ នៅពេលតែមួយ យើងរើសយកអំពើបាបក្នុងផ្លូវជីវិតមួយ(ទំព័រ ១៨៣១)។

ពួកអារមីនីញូសនៅក្នុងប្រទេសអ៊ីតាលីបានអំពាវនាវប្រាប់ពីគម្ពីរកូរិនថូសទី១ ៥:១ ផងដែរ៖

«មាន​ឮ​រន្ទឺ​សុល​សាយ​ជានិច្ច​ថា មាន​ការ​កំផិត​កើត​ឡើង ក្នុង​ពួក​អ្នក​រាល់​គ្នា​ពិត ជា​ការ​កំផិត​ម្យ៉ាង ដែល​មិន​ដែល​ទាំង​មាន​ឮ​និយាយ​ក្នុង​សាសន៍​ដទៃ​ផង គឺ​ថាមាន​មនុស្ស​ម្នាក់​បាន​យក​ប្រពន្ធ​របស់​ឪពុក​ខ្លួន»(កូរិនថូសទី១ ៥:១)។

ពួកអារមីនីញូសជនជាតិអ៊ីតាលីបានបង្រៀនថា «នេះគឺជាគំរូនៃការសហាយស្មន់មួយនៅក្នុងចំណោមអ្នក ជឿ» ដូច្នោះពួកគបានបង្រៀនថា នេះបញ្ជាក់ថា «អ្នកជឿម្នាក់អាចជាមនុស្សខាងសាច់ឈាមផងដែរ»។ ខ្ញុំបានលឺពីរឿងដែលគ្មានប្រយោជន៍ប្រភេទនោះនៅក្នុងប្រទេសអាមេរិកាំងផងដែរ។ ប៉ុន្ដែ កូរិនថូសទី១ ៥: ២-១៣ បង្ហាញថា សាវកប៉ុលបានប្រាប់ដល់នៅក្រុមជំនុំទីក្រុងកូរិនថូស «ឲ្យ​អ្នក​រាល់​គ្នា​បណ្តេញ​មនុស្ស​អាក្រក់​នោះ ពី​ពួក​អ្នក​រាល់​គ្នា​ចេញ»(កូរិនថូសទី១ ៥:១៣)។​ វាច្បាស់ណាស់ សាវកប៉ុលបានប្រាប់ពួកគេ ឲ្យបណ្ដេញ «មនុស្សអាក្រក់» ម្នាក់ចេញក្រុមជំនុំ ហើយថែមទាំងមិនឲ្យបរិភោគជាមួយមនុស្សដូចនោះ (កូរិនថូសទី១ ៥:១១)។ នៅក្នុងកូរិនថូសទី១ ៦:៩-១១ បានប្រាប់ពីសេចក្ដីអត្ថាធិប្បាយពីរឿងនេះ៖

«តើ​មិន​ដឹង​ថា ពួក​មនុស្ស​ទុច្ចរិត​មិន​ដែល​បាន​គ្រង​នគរ​ព្រះ​ទុក​ជា​មរដក​ទេ​ឬ​អី កុំ​ឲ្យ​ច្រឡំ​ឡើយ ដ្បិត​ពួក​***មនុស្ស​កំផិត*** ពួក​ថ្វាយ​បង្គំ​រូប​ព្រះ ពួក​សហាយស្មន់ ពួក​អ្នក​សំរេច​កិច្ច​ដោយ​ខ្លួន​ឯង ពួក​លេង​កូន​ជឹង  ពួក​ចោរ ពួក​មនុស្ស​លោភ ពួក​ប្រមឹក ពួក​ត្មះដៀល និង​ពួក​ប្លន់​កំហែង នោះ​មិន​ដែល​បាន​គ្រង​នគរ​ព្រះ​ទុក​ជា​មរដក​ឡើយ  ឯ​ពួក​អ្នក​រាល់​គ្នា​ ខ្លះ ពី​ដើម​ក៏​ជា​មនុស្ស​យ៉ាង​ដូច្នោះ​ដែរ តែ​បាន​លាង​ស្អាត​ហើយ ក៏​បាន​ញែក​ជា​បរិសុទ្ធ ហើយ​រាប់​ជា​សុចរិត​ផង ដោយ​នូវ​ព្រះនាម​ព្រះអម្ចាស់យេស៊ូវ និង​ព្រះវិញ្ញាណ​របស់​ព្រះ​នៃ​យើង​រាល់​គ្នា»(កូរិនថូសទី១ ៦:៩-១១)។

សាវកបានប្រាប់នៅកន្លែងនេះពីពួកអារមីនីញូស ដែល «មិន​​បាន​គ្រង​នគរ​ព្រះ​ទុក​ជា​មរដក​ទេ»​(៦:៩)។ កន្លែងនេះប្រាប់យ៉ាងច្បាស់ថា មនុស្សដែលប្រព្រឹត្ដសហាយស្មន់ ***«មនុស្សកំផិត»*** នឹង «មិន​​បាន​គ្រង​នគរ​ព្រះ​ទុក​ជា​មរដក​ទេ»។ នៅក្នុងកូរិនថូសទី១ ៦:៩ ព្រះគម្ពីរប្រាប់យើងថា «មនុស្សកំផិត» នឹងមិនបាន​នៅក្នុងនរគព្រះបានឡើយ វិវរណះ ២១:៨ ប្រាប់យើងថា ពួក​កំផិតដូចនោះ គេ​នឹង​មាន​ចំណែក នៅ​ក្នុង​បឹង​ដែល​ឆេះ​ជា​ភ្លើង ។ ពួកគេនឹងធ្លាក់ទៅក្នុងឋាននរកដែលមានភ្លើងឆេះអស់កល្បជានិច្ច។

ដូចជាខ្ញុំបានមានប្រសាសន៍ លទ្ធិអារមីនីញូសមិនកាត់បន្ថយនៅប្រទេសអ៊ីតាលីទេ មិនទាល់តែ សោះ! ការបង្រៀនរបស់ពួកអារក្សកំពុងតែរីកដុះដាលឡើងនៅពាសពេញពិភពលោកខាងលិច ហើយជា ពិសេសនៅក្នុងប្រទេសអាមេរិក។ លទ្ធិអារមីនីញូសត្រូវបានអត្ថបទគម្ពីរទីពីររបស់យើងពិពណ៌ប្រាប់យ៉ាង ច្បាស់៖

«ដ្បិត​មាន​មនុស្ស​ខ្លះ​បាន​លួច​ចូល គឺ​ជា​ពួក​អ្នក​ដែល​មាន​ទោស​កត់​ទុក តាំង​ពី​ដើម​មក ជា​មនុស្ស​ទមិល​ល្មើស ដែល​បំផ្លាស់​ព្រះគុណ​របស់​ព្រះ​នៃ​យើង​រាល់​គ្នា ឲ្យ​ទៅ​ជា​សេចក្តី​អាសអាភាស ហើយ​គេ​មិន​ព្រម​ទទួល​ព្រះ​អម្ចាស់យេស៊ូវ​នៃ​យើង ដែល​ទ្រង់​ជា​ម្ចាស់​តែ​១​ផង​ទេ»(យូដាស ៤)។

ពួកអារមីនីញូសនិយាយថា ចាប់តាំងពីថ្ងៃដែលយើងបានសង្រ្គោះដោយសារព្រះគុណមក យើង អាចទៅបន្ដរស់នៅក្នុងអំពើបាបបាន។ ពួកគេនិយាយថា អ្នកមិនត្រូវបោះបង់អ្វីៗទាំងអស់ទេ ពួកគេមិនត្រូវ តែដាក់ដង្វាយ១ភាគ១០ ឬផ្សាយដំណឹងល្អទេ។ ពួកគេថែមទាំងមិនត្រូវចូលរួមក្នុងកម្មវិធីថ្វាយបង្គំព្រះនៅ ក្រុមជំនុំទៀតផង! ហើយពួកគេនិយាយថា យើងទាំងអស់គ្នាណាដែលទទូចលើការស្ដាប់បង្គាប់នៅបញ្ហា ទាំងនេះសុទ្ធតែជាអ្នក «អ្នកធ្វើតាមក្រិត្យវិន័យ»។ នោះគឺជាពាក្យមួយដែលពួកពួកអារមីនីញូសចូលចិត្ដ ពួកគេ ហៅគ្រីស្ទានដែលស្ដាប់បង្គាប់ថា «អ្នកធ្វើតាមក្រិត្យវិន័យ» ឬ «ពួកផារ៉ាស្សី»។ ប៉ុន្ដែគេប្រើខុសពី​ពាក្យទាំងនោះ អ្នកធ្វើតាមក្រិត្យវិន័យ និងពួកផារ៉ាស្សីបានបង្រៀនថា មនុស្សបានសង្រ្គោះដោយសារ​ការ​ធ្វើល្អ។ ដ្បិតយើង បង្រៀនថា យើងបានសង្រ្គោះដោយសារព្រះគុណតែមួយគត់ បន្ទាប់មកការធ្វើល្អនឹង​មាន​នៅក្នុងជីវិត មនុស្សម្នាក់ដែលបានប្រែចិត្ដពិតប្រាកដ។ អ្នកធ្វើតាមក្រិត្យវិន័យ និងពួកផារ៉ាស្សីបង្រៀន​ថា ការធ្វើល្អ​អាច​ជួយសង្រ្គោះអ្នកបាន។ អ្នកគ្រីស្ទានពិតប្រាកដបង្រៀនថា ព្រះគុណតែមួយគត់ដែល​អាចជួយ​សង្រ្គោះ​អ្នកបាន ហើយធ្វើឲ្យសេចក្ដីសង្រ្គោះដ៏ពិត បន្ទាប់មកការធ្វើល្អចាប់ផ្ដើមមាននៅក្នុងជីវិត​មនុស្សគ្រប់រូប​ដែល​បានប្រែចិត្ដពិតប្រាកដ។ អ្នកធ្វើតាមក្រិត្យវិន័យបង្រៀនថា ការធ្វើល្អបង្កើតឲ្យមាន​សេចក្ដីសង្រ្គោះ យើងបង្រៀនថា ព្រះគុណបង្កើតឲ្យមានសេចក្ដីសង្រ្គោះ លទ្ធផលនៅក្នុងការធ្វើល្អ។ អ្នកធ្វើ តាមក្រិត្យវិន័យបង្រៀនថា ការធ្វើល្អបង្កើតឲ្យមាន​សេចក្ដីសង្រ្គោះ យើងបង្រៀនថា សេចក្ដីសង្រ្គោះបង្កើត ឲ្យមានការធ្វើល្អ ពិតប្រាកដណាស់ផ្ទុយពីអ្នកធ្វើតាមក្រិត្យវិន័យ! ប៉ុន្ដែពួកអារមីនីញូសមិនបញ្ជាក់ពីការធ្វើ ល្អទាល់តែសោះ។ ពួកគេថែមទាំងមិនគិតថា គ្រីស្ទានត្រូវតែចូលរួមក្រុមជំនុំ ហើយចូលរួមកម្មវិធីថ្វាយបង្គំ ព្រះជារៀងរាល់ថ្ងៃអាទិត្យដោយកុំខានឡើយ។ ពួកគេថែមទាំងមិនគិតថា អ្នកត្រូវតែចូលរួមការជួបជុំគ្នា អធិស្ឋានជារៀងរាល់អាទិត្យផងដែរ។ ពួកគេមិនគិតថា អ្នកត្រូវតែដាក់ដង្វាយ១ភាគ១០ពីប្រាក់ចំណូល របស់អ្នក ឬការផ្សាយដំណឹងល្អជារៀងរាល់អាទិត្យ។ ពួកគេមិនគិតថា អ្នកត្រូវតែស្លៀកពាក់សមរម្យ។ ពួក គេជាញឹកញាប់ចូលរួមក្រុមជំនុំមើលទៅដូចជាមនុស្សអនាថានៅតាមឆ្នេរសមុទ្រ ដោយព្រោះតែពួកគេប៉ះ បោរយ៉ាងខ្លាំងពីការស្លៀកពាក្យសំលៀកបំពាក់សមរម្យ។ សប្ដាហ៍មុន ប្រពន្ធខ្ញុំបានឃើញកូនស្រីជំទង់ របស់គ្រូគង្វាលអារមីនីញូសមា្នក់ពាក់សំពត់ខ្លីតូចល្អីមួយ នៅពិធីសពរបស់គ្រូគង្វាលមួយ! នៅពេលអ្នក ផ្សាយដំណឹងល្អរដែលជាអ្នកអារមីនីញូសម្នាក់ចូលរួមក្រុមជំនុំរបស់យើង យើងឲ្យក្រវាត់កគាត់ពាក់មួយ។ គ្មានអ្នកណាមា្នក់ទៀតសំដែងពីអារម្មណមិនចូលចិត្ដ ពួករ៉ូម៉ាង់កាតូលិក អ្នកកាន់ពុទ្ធសាសនា និងអ្នកផ្សេង​ទៀត ដែលមិនមែនជាអ្នកផ្សាយដំណឹល្អ មិនដែលសំដែងពីអារម្មណមិនចូលចិត្ដ។ ប៉ុន្ដែអ្នកផ្សាយដំណឹង ល្អរបស់ពួកអារមីនីញូសតែងតែសំដែងពីអារម្មណមិនចូលចិត្ដ។ ពួកគេជាញឹកញាប់ដុះក្រវាត់កចេញ ហើយ បោះវាលើកំរាល ឬបដិសេធមិនពាក់វាទាល់តែសោះ។ ពួកគេប៉ះបោរយ៉ាងខ្លាំងពីការស្លៀកពាក់សមរម្យ! គ្មានក្បួនច្បាប់ខាងសំលៀកបំពាក់សំរាប់ពួកគេ! ពួកគេគ្មានច្បាប់ ពួកគេប្រឆាំងនឹងច្បាប់ទាំងអស់។ ពួកគេ ជាពួកអារមីនីញូស! ពួកគេមិនគិតថា អ្នកត្រូវតែប្រែចិត្ដ ហើយបោះបង់ចោលអំពើបាបដែលអាក្រក់ចេញ។ នៅពេលពាក្យផ្សេងទៀត ពួកអារមីនីញូសគិតថា អ្នកអាចក្លាយជាគ្រីស្ទានដែលបានកើតជាថ្មីម្ដងទៀតបាន ដោយមិនផ្លាស់ប្ដូរអ្វីសោះនៅក្នុងជីវិតរបស់អ្នក!

យើងជឿពីអ្វីដែលព្រះគម្ពីរបង្រៀនថា សេចក្ដីសង្រ្គោះពិតបានមកដោយសារព្រះគុណ ហើយ បង្កើតឲ្យមានការធ្វើល្អ។ នោះគឺជាការប្រាប់យ៉ាងច្បាស់នៅក្នុងបទគម្ពីរជាច្រើន ដូចជាក្នុងអត្ថបទគម្ពីរនៅ ក្នុងអេភេសូរនេះ ជំពូក២៖

«ដ្បិត​គឺ​ដោយ​ព្រះគុណ ដែល​អ្នក​រាល់​គ្នា​បាន​សង្គ្រោះ ដោយសារ​សេចក្តី​ជំនឿ ហើយ​សេចក្តី​នោះ​ក៏​មិន​មែន​កើត​ពី​អ្នក​រាល់​គ្នា​ដែរ គឺ​ជា​អំណោយ​ទាន​របស់​ព្រះ​វិញ ក៏​មិន​មែន​ដោយ​ការ​ប្រព្រឹត្ត​ដែរ ក្រែង​អ្នក​ណា​អួត​ខ្លួន  ដ្បិត​យើង​រាល់​គ្នា​ជា ​ស្នាដៃ ដែល​ទ្រង់​បង្កើត​ក្នុង​ព្រះគ្រីស្ទយេស៊ូវ​សំរាប់​ការ​ល្អ ដែល​ព្រះ​បាន​រៀបចំ​ជា​មុន ឲ្យ​យើង​រាល់​គ្នា​ប្រព្រឹត្ត​តាម»   
 (អេភេសូរ ២:៨-៩)។

«ទ្រង់​បង្កើត​ក្នុង​ព្រះគ្រីស្ទយេស៊ូវ​សំរាប់​ការ​ល្អ» នោះគឺច្បាស់ណាស់ នោះគួរជាខគម្ពីរដែលស្រួលយល់។

ប៉ុន្ដែពួកអារមីនីញូសមិនទទួលយកខគម្ពីរទាំងនោះទេ ពួកគេនឹងប្រឆាំងជាមួយខគម្ពីរទាំងនោះ។ ពួកគេនិយាយថា «កុំថ្កោលទោស» ប៉ុន្ដែពួកគេជាមនុស្សដែលថ្កោលទោសគេខ្លាំងបំផុត! ការរិះគន់ដែល អាក្រក់ខ្លះ ដែលខ្ញុំធ្លាប់មានបទពិសោធន៍នៅក្នុងជីវិតផ្ទាល់ខ្លួនរបស់ខ្ញុំ និងព័ន្ធកិច្ចបានមកពីពួកអារមីនី ញូសអាក្រក់។ សេចក្ដីអធិប្បាយមុនដំបូងរបស់ខ្ញុំបានប្រឆាំងនឹងលទ្ធិអារមីនីញូស ដែលខ្ញុំបានឃើញក្នុង ចំណោមមនុស្សក្មេងៗនៅក្នុងក្រុមជំនុំ ដែលខ្ញុំជាសមាជិកមួយនៅក្នុង Huntington Park រដ្ឋ California ខ្ញុំមានអាយុ១៧នៅពេលនោះ។ អ្នកដឹកនាំក្មេងជំទង់បានទុកខ្ញុំមួយឡែក ហើយបានប្រាប់ខ្ញុំកុំឲ្យអធិប្បាយ ដូចនោះម្ដងទៀត។ នៅខណៈពេលគាត់បានកំពុងតែស្ដីបន្ទោសខ្ញុំ អ្នកជំនួយការរបស់គាត់ប្រាប់មនុស្ស ក្មេងៗថា ខ្ញុំបានធ្វើខុស ហើយមិនសប្បាយដោយសារតែសេចក្ដីអធិប្បាយរបស់ខ្ញុំ។ ប៉ុន្ដែរយះពេលពីរបីខែ ក្រោយមក នាយកដឹកនាំក្មេងជំទង់នេះត្រូវតែចេញពីក្រុមជំនុំ នៅពេលឪពុកម្ដាយបានរកឃើញថា គាត់ បានរួមភេទជាមួយកូនៗរបស់គេ។ កន្លងផុតជាច្រើនឆ្នាំ ខ្ញុំឃើញដោយជាក់ស្ដែងពីមនុស្សក្មេង! ដែល​ខ្ញុំបានអធិប្បាយទៅកាន់នៅថ្ងៃនោះ បានចេញពីក្រុមជំនុំទៅរស់នៅក្នុងជីវិតដែលគ្មានព្រះ។ បន្ទាប់មកព្រះ បាននិយាយមកកាន់ចិត្ដខ្ញុំថា «រោមប៊ឺត អ្នកទៅអធិប្បាយប្រឆាំងនឹងលទ្ធិអារមីនីញូសដោយចំៗទៅ វាគឺជា លទ្ធិខុសឆ្គងដែលអាក្រក់មួយ កុំខ្លាចអ៊ី អធិប្បាយប្រឆាំងនឹងវាដោយចិត្ដក្លាហាន!»

ខ្ញុំបានព្យាយាមធ្វើរឿងនោះនៅពេញព័ន្ធកិច្ចរបស់ខ្ញុំទាំងស្រុង ខ្ញុំត្រូវបានអ្នកដឹកនាំក្រុមជំនុំអារមី​នីញូសនៅ Marin County នៅខាងជើងនៃទីក្រុងSan Francisco រិះគន់យ៉ាងសាហាវ នៅពេលខ្ញុំបាន​កំពុងតែអធិប្បាយនៅទីនោះ។ នៅពេលក្រោយមក វាបានសំដែងឲ្យឃើញថា បុរសម្នាក់នេះបានរួមភេទជា ក្មេងស្រីនៅក្នុងក្រុមជំនុំរបស់គាត់។ នៅក្នុង Westwood នៅទិសខាងលិចនៃទីក្រុង Los Angeles អ្នកអារមី​នីញូសម្នាក់ «គ្រូបង្រៀនព្រះគម្ពីរ» បានហៅខ្ញុំជាពួកផារ៉ាស្សីម្នាក់ ហើយជាគ្រូបង្រៀនខុសឆ្គង ដែលមានគ្រោះថ្នាក់ម្នាក់។ ខ្ញុំបានស្ដាប់ខ្សែទូរស័ព្ទផ្សេងទៀត នៅពេលគាត់បាននិយាយអាក្រក់អំពីខ្ញុំនៅ តាមទូរស័ព្ទជាមួយមនុស្សក្មេងម្នាក់នៅក្នុងក្រុមជំនុំយើង។ នៅពេលខ្ញុំបាននិយាយ «សួស្ដី លោក បៀល ខ្ញុំ លោក ហ៊ីមើរ» គាត់បានស្រែក ហើយបានដាក់ទូរស័ព្ទចុះ។ មនុស្សក្មេងៗនៅក្នុងថ្នាក់រៀនគម្ពីររបស់គាត់ បានកំពុងតែជក់កញ្ជា ហើយប្រឆាំងយ៉ាងខ្លាំងពីវត្ដមាននៅក្រុមជំនុំនៅថ្ងៃអាទិត្យ។ នោះគឺអ្វីដែលអ្នក អារមីនីញូស «គ្រូបង្រៀន» បានបង្រៀនពួកគេ។ នៅរយះពេលពីរបីឆ្នាំ្ននៃព័ន្ធកិច្ចទាំងស្រុងរបស់គាត់បាន ធ្លាក់ចុះ ហើយបានត្រូវបញ្ឃប់។ សព្វថ្ងៃនេះស្រ្ដីអារមីនីញូសម្នាក់រិះគន់ខ្ញុំជាខ្លាំងតាមអ៊ីធើណែត ហើយថា ខ្ញុំជាអ្នកតាមក្រិត្យវិន័យ ហើយជាគ្រូបង្រៀនខុសឆ្គងម្នាក់។ នាងកាន់កាំភ្លើងដៃមួយ ហើយនិយាយថាកាំ ភ្លើងប្រាប់នាងថា «បាញ់ បាញ់ឲ្យស្លាប់!» យើងបានរាយការណ៍ពីនាងទៅ FBI។ ប៉ុន្ដែរយះពេលយូរកន្លង មក ខ្ញុំមិនបានត្រូវរំខានដោយការរិះគន់របស់អ្នកអារមីនីញូសទៀតទេ។ ការរិះគន់ដូចនោះបានប្រឆាំងនឹង គ្រីស្ទានពិតប្រាកដ ចាប់តាំងពីលោក កាអ៊ីនបានសំលាប់អេបិលនៅពិភពលោកបុរាណមកម្ល៉េះ។ សាវក យ៉ូហានបានសំដៅលើអេបិល ដែលត្រូវបងប្រុសរបស់គាត់កាអ៊ីនបានសំលាប់។ គាត់បានប្រាប់ថា «មិន​មែន​ដូច​ជា​កាអ៊ីន ដែល​កើត​ពី​មេ​កំណាច​មក ហើយ​បាន​សំឡាប់​ប្អូន​ខ្លួន​នោះ​ឡើយ ចុះ​តើ​ហេតុ​អ្វី​បាន​ជា​សំឡាប់​ប្អូន គឺ​ពី​ព្រោះ​តែ​ការ​របស់​គាត់​សុទ្ធ​តែ​អាក្រក់ ហើយ​ការ​របស់​ប្អូន​សុទ្ធ​តែ​ល្អ​វិញ​ប៉ុណ្ណោះ។ ​បង​​ប្អូន​​​​​​អើយ បើ​លោកីយ៍​ស្អប់​អ្នក​រាល់​គ្នា នោះ​កុំ​ឲ្យ​ឆ្ងល់​ឡើយ»(យ៉ូហានទី១ ៣:១២-១៣)។

ពួកអារមីនីញូសបដិសេធជាខ្លាំងពីការអធិប្បាយលើ «សេចក្តី​ប្រែ​ចិត្ត​ចេញ​ពី​ការ​ស្លាប់»(ហេព្រើរ ៦:១)។ ពួក***ស្អប់*** ការអធិប្បាយប្រភេទនោះយ៉ាងខ្លាំង ហើយគេនឹងប្រឆាំងជាមួយគ្រូគង្វាលម្នាក់ដែលធ្វើ ដូចនោះ។ ស្ដេចហេរ៊ូឌបានកាត់ក្បាលលោក យ៉ូហានបាទីស្ទដោយព្រោះតែការអធិប្បាយពីការប្រែចិត្ដពី អំពើបាប។ សែនហេដ្រិន(Sanhedrin) បានស្រែកហៅការជាប់ឆ្កាងរបស់ព្រះគ្រីស្ទ ដោយព្រោះតែគាត់ បានអធិប្បាយពីការប្រែចិត្ដពីអំពើបាប។ សាវកប៉ុលបាន «អន្ដរាយក្នុង​ពួក​បង​ប្អូន​ក្លែងក្លាយ​ដែរ» ដោយ ព្រោះតែការអធិប្បាយពីការប្រែចិត្ដពីអំពើបាប (កូរិនថូសទី២ ១១:២៦, កិច្ចការ ២៦:២០,២១)។

ពួកអារមីនីញូសមិន​បានប្រែចិត្ដនោះទេ ពួកគេមិនដែលបានកើតជាថ្មីម្ដងទេ ហើយពួកគេស្អប់ ដល់អស់អ្នកណាដែលប្រាប់គេថា ពួកគេបាត់បង់។ លោក ថូសើរបានសរសេរពីកំហឹងរបស់គេនៅក្នុងការ តែងសេចក្ដីវែងរបស់គាត់ «ការកើត១ដង និងការកើត២ដង»។ គាត់បានបង្ហាញពីបទគម្ពីរដែលពួកអ្នក ដែលមិនបានកើតជាថ្មីម្ដងទៀតតែងតែប្រឆាំងនឹងអ្នកណាដែលបានកើតជាថ្មី កើត២ដង។ពួកអារមីនី​ញូស និយាយមើលងាយ គំរាមកំហែង ហើយរិះគន់ដែលអស់អ្នកដែលបានកើតជាថ្មី។ លោក ថូសើរបាននិយាយ ថា «កំហឹងដ៏ធមដែលប្រឆាំងនឹងការកើត២ដងនេះគឺគ្រាន់តែជួយអះអាងសេចក្ដីពិត ដែលគេបង្រៀន» (A. W. Tozer, D.D., “The Once-Born and the Twice-Born,” ***Man: The Dwelling Place of God,*** Christian Publications, 1966, page 21)។

វាអាក្រក់ណាស់ដែលថា នេះគឺជារឿងក្ដី យើងចងង់ឲ្យពួកអារមីនីញូសបានសង្រ្គោះ យើងជាញឹក ញាប់ថា ពួកគេអាចប្រែចិត្ដ។ ពួកគេដឹងថា ព្រះគ្រីស្ទបានសុគតលើឈើឆ្កាងដើម្បីសងថ្លៃលោះអំពើបាប របស់គេ ពួកគេដឹងថា ទ្រង់គង់នៅស្ថានសួគ៌ ប៉ុន្ដែពួកគេមិនដែលប្រែចិត្ដពិតប្រាកដទេ ហើយមិនដែលបាន ជឿទុកចិត្ដទ្រង់ពិតប្រាកដនោះទេ។

នៅយប់នេះមានបងប្អូនខ្លះនៅទីនេះអាចជាអ្នកអារមីនីញូសម្នាក់ បងប្អូនកំពុងប្រកាន់ភ្ជាប់ពីការ ប្រែចិត្ដក្លែងក្លាយមួយ ហើយប្រឆាំងក្នុងចិត្ដរបស់អ្នកជាមួយអ្វីដែលពិតមួយ។ ឬក៏មានបងប្អូនខ្លះកំពុងតែ អាន ឬកំពុងស្ដាប់សេចក្ដីអធិប្បាយនៅតាមអ៊ីធើណែតអាចកំពុងតែច្បាំងនឹងការប្រែចិត្ដដ៏ពិតមួយ។ សំរាប់ បងប្អូនទាំងអស់គ្នា ខ្ញុំនិយាយដោយខ្លាំងថា «អ្នកកំពុងតែតោងជាប់សេចក្ដីស្លាប់ ហើយចាក់ឬសរូបកាយ នៃការសារភាពក្លែងក្លាយមួយ។ អ្នកកំពុងតែខកខានសេចក្ដីសុខ និងក្ដីអំណរនៃការប្រែចិត្ដពិតប្រាកដមួយ រើសយកជីវិត! រើសយកជីវិត! បោះចោលការចាក់ឬស សាកសពដែលស្អុយនៃការប្រែចិត្ដក្លែងក្លាយទៅ! ទំលាក់ខ្លួនរបស់អ្នកលើព្រះយេស៊ូវគ្រីស្ទទៅ! ទ្រង់នឹងលាងសំអាតអំពើបាបរបស់អ្នកដោយព្រះលោហិតដ៏ ផ្ទាល់របស់ទ្រង់! ទ្រង់នឹងប្រទានឲ្យអ្នកបានកើតជាថ្មី ដែលចេះស្ដាប់បង្គាប់ព្រះថែមទាំងស្រឡាញ់ទ្រង់ ជំនួសឲ្យការប៉បោរប្រឆាំងនឹងទ្រង់នៅសម័យដ៏អាក្រក់សព្វថ្ងៃនេះ» ព្រះគម្ពីរប្រាប់ថា៖

«បាន​ជា​បើ​អ្នក​ណា​នៅ​ក្នុង​ព្រះគ្រីស្ទ នោះ​ឈ្មោះ​ថា​បាន​កើត​ជា​ថ្មី​ហើយ អស់​ទាំង​សេចក្តី​ចាស់​បាន​កន្លង​បាត់​ទៅ មើល គ្រប់​ទាំង​អស់​បាន​ត្រឡប់​ជា​ថ្មី​វិញ» (កូរិនថូសទី២ ៥:១៧)។

នៅពេលអ្នកប្រែចិត្ដ ហើយទំលាក់ខ្លួនរបស់អ្នកលើព្រះយេស៊ូវ អ្នកនឹងអាចច្រៀង «គ្រប់ទាំងអស់ខ្ញុំថ្វាយ»។

គ្រប់ទាំងអស់ខ្ញុំថ្វាយ ព្រះយេស៊ូវថ្វាយសព្វគ្រប់ដាច់ដល់ព្រះអង្គ

ខ្ញុំមានចិត្ដស្រឡាញ់ទ្រង់ស្មោះត្រង់ទាំងជីវិតក៏ថ្វាយទ្រង់ផង

គ្រប់ទាំងអស់ខ្ញុំថ្វាយ ថ្វាយដាច់ដល់ព្រះអង្គ

ថ្វាយទាំងខ្លួនជីវិតវិញ្ញាណផង ថ្វាយដាច់ដល់ព្រះអង្គ។

គ្រប់ទាំងអស់ខ្ញុំថ្វាយ ព្រះយេស៊ូវថ្វាយឱនខ្លួនក្រាបនៅទៀបព្រះបាទ

ការលេងល្បែងបានចោលឲ្យចិត្ដស្អាត​ ខ្ញុំមានចិត្ដប្រុងប្រៀបសង្វាត

គ្រប់ទាំងអស់ខ្ញុំថ្វាយ ថ្វាយដាច់ដល់ព្រះអង្គ

ថ្វាយទាំងខ្លួនជីវិតវិញ្ញាណផង ថ្វាយដាច់ដល់ព្រះអង្គ។

(«គ្រប់ទាំងអស់ខ្ញុំថ្វាយ» ដោយលោក Judson W. Van DeVenter, 1855-1939)។

យើងអាចនិយាយជាមួយអ្នកអំពើសេចក្ដីសង្រ្គោះតាមរយះព្រះយេស៊ូវ។ បើសិនអ្នកចង់និយាយ ជាមួយយើង សូមចេញពីកន្លែងអង្គុយរបស់អ្នក ហើយដើរទៅខាងក្រោយសាលប្រជុំឥឡូវនេះ។ លោក ខាហ្គិននឹងនាំអ្នកទៅកន្លែងស្ងាត់មួយ ដែលយើងអាចនិយាយគ្នាបាន។ លោក ចាន់ សូមអធិស្ឋានសំរាប់ បងប្អូនយើងខ្លះដែលបានឆ្លើយតប ឲ្យពួកគេនឹងជឿទុកចិត្ដលើព្រះយេស៊ូវនៅយប់នេះ។ អាម៉ែន។

**(ចប់សេចក្ដីអធិប្បាយ)**

អ្នកអាចអាន ការអធិប្បាយរបស់ លោក​ ហ៊ីមើស៏ (Dr. Hymers) តាម

សប្ដាហ៏នីមួយៗ នៅតាមអ៊ីធើនេតនៅគេហទំព័រ [www.realconversion](http://www.realconversion).com.

ចុចលើ ”Sermon Manuscripts”

You may email Dr. Hymers in English at rlhymersjr@sbcglobal.net – or you may  
write to him at P.O. Box 15308, Los Angeles, CA 90015. Or phone him at (818)352-0452.

**អានព្រះគម្ពីរមុនពេលអធិប្បាយដោយលោក** Mr. Abel Prudhomme**៖** អេភេសូរ ២:៤-១០**។**

**ច្រៀងចំរៀងដោយខ្លួនឯងមុនអធិប្បាយដោយលោក** Benjamin Kincaid Griffith**៖**

(«គ្រប់ទាំងអស់ខ្ញុំថ្វាយ» ដោយលោក Judson W. Van DeVenter, 1855-1939).