# ជំនាន់របស់លោកណូអេ និងជំនាន់របស់លោកឡុត

(សេចក្ដីអធិប្បាយទី៧៧ ពីកណ្ឌគម្ពីរលោកុប្បត្ដិ)

# THE DAYS OF NOAH AND THE DAYS OF LOT

# (SERMON #77 ON THE BOOK OF GENESIS)

(Cambodian)

ដោយលោក

Dr. R. L. Hymers, Jr.

សេចក្ដីអធិប្បាយមួយបានអធិប្បាយនៅក្រុមជំនុំថាបាណាខល ក្នុងរដ្ឋឡូសអង់ចាឡែស

ថ្ងៃរបស់ព្រះអម្ចាស់នៅពេលព្រឹក ខែឧសភា ១៨ ២០១៤

A sermon preached at the Baptist Tabernacle of Los Angeles  
Lord’s Day Morning, May 18, 2014

«នៅ​គ្រា​របស់​កូន​មនុស្ស នោះ​នឹង​កើត​មាន​ដូច​ជា​នៅ​ជំនាន់​លោក​ណូអេ​ដែរ ដ្បិត​នៅ​ជំនាន់​នោះ គេ​កំពុង​តែ​ស៊ី​ផឹក រៀបការ​ប្តី​ប្រពន្ធ ដរាប​ដល់​ថ្ងៃ​ដែល​លោក​ណូអេ​បាន​ចូល​ទៅ​ក្នុង​ទូក​ធំ នោះ​ទឹក​ក៏​ជន់​មក​លិច​បំផ្លាញ​គ្រប់​គ្នា​ទៅ ក៏​ដូច​ជា​នៅ​ជំនាន់​លោក​ឡុតដែរ គេ​កំពុង​តែ​ស៊ី​ផឹក លក់​ដូរ ដាំ​ដំណាំ ហើយ​សង់​ផ្ទះ តែ​នៅ​ថ្ងៃ​ដែល​លោក​ឡុត ​ចេញ​ពី​ក្រុង​សូដុំម​មក នោះ​មាន​ភ្លៀង ជា​ភ្លើង និង​ស្ពាន់ធ័រ ធ្លាក់​ពី​លើ​មេឃ​មក បំផ្លាញ​គេ​ទាំង​អស់​គ្នា​បង់ នៅ​ថ្ងៃ​ដែល​កូន​មនុស្ស​លេច​មក នោះ​ក៏​នឹង​កើត​មាន​ដូច្នោះ​ដែរ»(លូកា ១៧:២៦-៣០)។

អ្នកគួរតែកត់សំគាល់រឿង៣អំពីអត្ថបទគម្ពីរនេះ។ ទីមួយ សូមកត់សំគាល់ពីឧទាហរណ៍ពីរធំៗ ដែលព្រះយេស៊ូវបានប្រើ– ទឹកជំនន់នៅជំនាន់របស់លោកណូអេ​ និង ភ្លើងស្ពាន់ធ័រដែលបានធ្លាក់លើទីក្រុង​សូដុំ។ ទីពីរ សូមមើលពាក្យ៤ចុងក្រោយនៃខ២៧ «លិច​បំផ្លាញ​គ្រប់​គ្នា »។ ឥឡូវនេះ​ សូម​មើលពាក្យ៤​ចុងក្រោយនៃខ២៩ «ហើយបំផ្លាញ​គេ​ទាំង​អស់​គ្នា​បង់»។ ឥឡូវនេះសូមមើលខ៣០ «នៅ​ថ្ងៃ​ដែល​កូន​មនុស្ស​លេច​មក នោះ​ក៏​នឹង​កើត​មាន​ដូច្នោះ​ដែរ»។ កន្លែងនេះសំដៅលើការយាងមកជាលើកទីពីររបស់​ព្រះគ្រីស្ទ​ ដើម្បីជំនុំជំរះលោកីយដែលមិនជឿព្រះនេះ។

មនុស្សនៅជំនាន់របស់លោកណូអេមិនបានត្រៀមខ្លួនទេ ដូច្នេះពួកគេទាំងអស់គ្នាត្រូវបានវិនាស។ មនុស្សនៅជំនាន់របស់លោកឡុតមិនបានត្រៀមខ្លួនទេ ដូច្នេះពួកគេទាំងអស់គ្នាត្រូវបានបំផ្លាញ។ មនុស្ស កំពុងស៊ីផឹក ហើយរៀបការប្ដីប្រពន្ធ ដែលពួកគេគិតថា មិនខុសសោះចំពោះពួកគេ ប៉ុន្ដែទាំងអស់នោះគឺ​ជាអ្វី​ដែលមនុស្សបានព្រួយបារម្ភអំពី! ពួកគេមិនស្ដាប់លោកណូអេ ឬលោកឡុតទេ ដូច្នេះហើយ​ពួកគេ​ទាំងអស់គ្នាត្រូវបានបំផ្លាញ។

ឥឡូវនេះយើងនឹងមើលកាន់មនុស្ស២ក្រុម ហើយនឹងដឹងពីមូលហេតុដែលពួកគេមិនត្រៀមខ្លួនជា ស្រេចសំរាប់ការជំនុំជំរះ។ ប៉ុន្ដែមុនដំបូង ខ្ញុំត្រូវតែប្រាប់ថា ព្រះគម្ពីរបង្រៀនថា ព្រះទ្រង់គឺជាព្រះនៃសេចក្ដី ក្រោធ និងការជំនុំជំរះ។ ខ្ញុំដឹងថា សព្វថ្ងៃនេះមនុស្សមិនជឿពីរឿងនោះទេ។ ពួកគេជារឿយៗនិយាយថា «ខ្ញុំមិនជឿពីការជំនុំជំរះរបស់ព្រះទេ»។ ប៉ុន្ដែវាគ្មានបញ្ហាទេពីអ្វីដែលពួកគេជឿ។ ព្រះមិនមែនគ្រាន់តែដូច រឿងខ្លះនៃការស្រមើស្រមៃរបស់អ្នកទេ។ ទ្រង់មានវត្ដមាន សូម្បីតែអ្នកជឿលើទ្រង់ ឬអ្នកមិនជឿលើ​ទ្រង់ក៏ដោយ។ ដូច្នេះ វាមិនគ្មានបញ្ហាទេដែលអ្នក «មិនជឿលើព្រះនៃការជំនុំជំរះ»។ ដ្បិតវត្ដមានរបស់ព្រះ​មិនពឹងផ្អែកលើអ្វីដែលអ្នកជឿទេ មិនពឹងផ្អែកលើអ្វីដែលអ្នកគិតថាមិនផ្លាស់ប្ដូររឿងខ្លះទេ! តើអ្វីនឹងកើត​ឡើង បើអ្នកនិយាយថា «ខ្ញុំមិនជឿថាមានទីក្រុងសានហ្រានស៊ីស្កូនោះទេ»។ តើនោះនឹងធ្វើឲ្យទីក្រុង​សានហ្រាន​ស៊ីស្កូបាត់ខ្លួនឬទេ? ពិតប្រាកដណាស់មិនអាចទេ! តើអ្វីនឹងកើតឡើងបើអ្នកនិយាយថា «ខ្ញុំមិនជឿថាមានឡានត្រូឡេ(ឡានរត់តាមខ្សែកាប)នៅក្នុងទីក្រុងសានហ្រានស៊ីស្កូ»។ តើនោះនឹងធ្វើឲ្យ ឡានត្រូឡេឈប់មាននៅទីក្រុងនោះឬទេ? ពិតប្រាកដណាស់មិនអាចទេ! ដូច្នេះហើយវាដូចព្រះដែរ បើ អ្នកនិយាយថា «ខ្ញុំមិនជឿលើព្រះនៃការជំនុំជំរះ»។ វាមិនផ្លាស់ប្ដូររឿងខ្លះនោះទេ។ សូម្បីតែអ្នកជឿវា ឬក៏ មិនជឿក៏ដោយ ព្រះទ្រង់មានវត្ដមានខាងក្រៅខួរក្បាលរបស់អ្នក ហើយទ្រង់គឺជាព្រះនៃការជំនុំជំរះ ហើយ​ទ្រង់​ជាព្រះនៃសេចក្ដីក្រោធជំទាស់នឹងអំពើបាប សូម្បីតែអ្នកជឿវា ឬក៏មិនជឿក៏ដោយ។

តាមការពិត មនុស្សនៅជំនាន់របស់លោកណូអេបានគិតដូចអ្នកដែរ។ ពួកគេបានគិតពីព្រះខ្លះ ដូចអ្នករាល់គ្នា ប៉ុន្ដែ ពួកគេបានគិតថា ព្រះទ្រង់មិនមែនជាព្រះនៃការជំនុំជំរះនោះទេ! ពួកគេគិតដូចអ្នក រាល់គ្នាអញ្ចឹង ពួកគេបានគិតខុស – ហើយបានស្លាប់! ដូច្នេះហើយ ព្រះបានបញ្ជូនទឹកជំនន់ដ៏ធំ «ហើយ​បំផ្លាញ​​គេ​​ទាំង​​អស់​គ្នា​បង់»។(លូកា ១៧:២៧)។

ហើយនោះគឺជារបៀបនៅក្នុងទីក្រុងសូដុំផងដែរ។ មនុស្សនៅទីក្រុងសូដុំបានគិតថា ព្រះនឹងមិន ដែលជំនុំជំរះពួកគេទេ។ មនុស្សនៅជំនាន់របស់លោកណូអេមិនបានយក់ចិត្ដទុកដាក់លើការប្រកាសរបស់ គាត់ទេ។ ហើយមនុស្សនៅទីក្រុងសូដុំក៏មិនបានស្ដាប់ការព្រមានរបស់លោកផងដែរ។ កូនប្រសារផ្ទាល់ខ្លួន របស់គាត់បានគិតថា គាត់គ្រាន់តែ «និយាយលេង» នៅពេលគាត់បានព្រមានពួកគេថាការជំនុំជំរះបាន កំពុងមក។ ប៉ុន្ដែពួកគេបានធ្វើខុស ការជំនុំជំរះបានធ្លាក់មក «ហើយ​បំផ្លាញ​​គេ​​ទាំង​​អស់​គ្នា​បង់»។(លូកា ១៧:២៩)។

ព្រះយេស៊ូវបានបញ្ចប់ការព្រមាននេះនៅក្នុងខ៣០ ដោយមានបន្ទូលថា

«នៅ​ថ្ងៃ​ដែល​កូន​មនុស្ស​លេច​មក នោះ​ក៏​នឹង​កើត​មាន​ដូច្នោះ​ដែរ»

(លូកា ១៧:៣០)។

ខ្ញុំជឿថាសព្វថ្ងៃនេះ យើងកំពុងតែរស់នៅក្នុងសម័យនោះ។ គ្មានអ្នកណាម្នាក់ដឹងពីថ្ងៃ ឬម៉ោង នៅពេលការ ជំនុំជំរះរបស់ព្រះនឹងធ្លាក់មកលើជំនាន់ដ៏ពេញដោយអំពើបាបនេះទេ។ ប៉ុន្ដែទីសំគាល់ទាំងអស់វាបង្ហាញថា ឥឡូវនេះយើងកំពុងតែរស់នៅជិតចុងបញ្ចប់នៃសម័យនេះណាស់។ ហើយព្រះគម្ពីរប្រាប់ថា «ចូរ​រៀបចំ ដើម្បី​ជួប​នឹង​ព្រះ​នៃ​ខ្លួន​ចុះ»(អេម៉ុស ៤:១២)។ លោក Ed Hindson នៅសាកលវិទ្យាល័យ Liberty បានប្រសាសន៍ថា

គ្រីស្ទានយល់ស្របគ្នាថា ឥឡូវនេះវប្បធម៌លោកខាងលិចបានត្រួតត្រា ហើយវាមិនអាចឲ្យគ្របឡើងវិញបានទេ។ យើងបាននៅក្នុងខ្សាច់ផុងនៃលទ្ធិ របស់លោកីយ សាបេក្ខនិយម (ពួកទីពឹងលើខ្លួនឯង) និងជំនឿខាង​អធម្មជាតិ...

ឥឡូវនេះគឺជាពេលសំរាប់ទីសំគាល់ចុងក្រោយនៃគ្រាចុងបញ្ចប់នៃផែនដី។ ការផ្លាស់ប្ដូរ និងការអភិវឌ្ឃន៍កំពុងតែកើតឡើងយ៉ាងលឿនណាស់ ដែល ដែលនាំកំពុងតែនាំឲ្យយើងជួបប្រទះនូវវិបត្ដិដ៏ធំបំផុតនៅលើលោកីយ ដែល យើងមិនធ្លាប់បានឃើញ។ គ្រប់ព្រឹត្ដិការណ៍ទាំងអស់រំលឹកយើងថា «ការជំនុំ ជំរះ» អាចមកនៅពេលឆាប់ៗ (Ed Hindson, Ph.D., ***Final Signs,*** Harvest House Publishers, 1996, pp. 65, 7)។

តើអ្នកត្រៀមខ្លួន ដើម្បីជួបព្រះហើយឬនៅ? តើអ្នកត្រៀមខ្លួនសំរាប់ការយាងមករបស់ព្រះគ្រីស្ទ និងចុងបញ្ចប់នៃសម័យនេះហើយឬនៅ? ពួកសិស្សបានសួរព្រះយេស៊ូវថា «តើ​ការ​ទាំង​នេះ​កាល​ណា​នឹង​មក​ដល់ តើ​មាន​ទី​សំគាល់​ណា​ពី​ទ្រង់​យាង​មក ហើយ​ពី​បំផុត​កល្ប?»(ម៉ាថាយ ២៤:៣)។ ព្រះយេស៊ូវ មិនបានស្ដីបន្ទោសពួកគេទេ។ ទ្រង់បានប្រាប់ពួកគេពីទីសំគាល់ជាច្រើនដែលនឹងកើតឡើងនៅលើផែនដី ដែលបង្ហាញថាពេលវេលាជិតដល់ហើយ។ ខ្ញុំជឿច្បាស់ថា សព្វថ្ងៃនេះយើងកំពុងតែរស់នៅក្នុងសម័យកាល នោះ – សព្វថ្ងៃនេះ។ ព្រះយេស៊ូវបានមានបន្ទូលថា វានឹងកើតមានដូចជាជំនាន់លោកណូអេ មុនពេលការ ជំនុំជំរះនៃទឹកជំនន់ដ៏ធំមក – និងដូចជាជំនាន់លោកឡុត មុនពេលព្រះយេហូវ៉ាបានចាក់ការជំនុំជំរះដោយ ភ្លើងមកលើពួកគេ។ លោក M. R. DeHaan បានប្រសាសន៍ថា

មិនមានការដោះសារទេសំរាប់ភាពល្ងង់ខ្លៅដែលទាក់ទងនឹងទីសំគាល់នៃការយាងមករបស់ព្រះគ្រីស្ទ។ យើងអាចបើកព្រះគម្ពីរ ហើយអាចអានពី ជំពូកចំនួន៥ទាំងស្រុងដែលព្រះយេស៊ូវបានសំដៅលើ «ជំនាន់របស់លោក ណូអេ និងលោកឡុត» ក្នុងរយះពេល៣០នាទី។ ជំនាន់របស់លោកណូអេ និងលោកឡុតយើងបានឃើញរួចហើយ។ វាជាជំនាន់ដ៏សម្បូរណាស់។ ព្រះ យេស៊ូវមានបន្ទូលថា ពួកគេកំពុងតែស៊ីផឹក... វាបញ្ជាក់ពីកាល្មោភស៊ី និងការ ស្រវឹងស្រា។ បើសិនជាធ្លាប់មានគ្រាមួយ ដែលជាពាក្យដដែលៗនៃថ្ងៃទាំង នោះ វាគឺជាគ្រានៅសម័យនេះហើយ ដ្បិតមានទីសំគាល់ជាច្រើនចាប់តាំងពី​ជំនាន់របស់លោកណូអេ និងលោកឡុតមក ទាំងនេះជាជំនាន់នៃ «ការល្មោភ ស៊ី និងការស្រវឹងស្រា»។

រឿងបន្ទាប់ដែលព្រះយេស៊ូវបង្ហាញប្រាប់អំពីជំនាន់របស់លោក ណូអេ និងលោកឡុតជា...ការប្រព្រឹត្ដហួសហេតុខាងផ្លូវភេទ... យើងបង្ហាញពីភាព ដូចគ្នាដ៏គួរភ្ញាក់តិចតួចនៅសព្វថ្ងៃនេះ។ នៅក្នុងជំនាន់មួយយើងបានឃើញ ពីស្ថាប័នដ៏គួរឲ្យគោរពនៃការធ្វើឲ្យខូចគ្រួសារច្រើនជាង នៅក្នុងសតវត្សទាំង អស់នៅប្រវត្ដិសាស្រ្ដ... ភាពគ្មានសីលធម៌ត្រូវបានរារាំងមិនឲ្យកត់សំគាល់ ហើយអាត្រានៃការលះលែងគ្នាបានមានបញ្ហា ហើយក្លាយជាត្រីដង(៣ដង) ហើយក្លាយជាចត្វាគុណ(៤ដង)​នៅក្នុងជំនាន់មួយ... អំពើបាបនៃភាពគ្មាន សីលធម៌ទូទៅជាឱកាសសំរាប់ការជំនុំជំរះរបស់ព្រះទៅលើក្រុង {សូដុំ} ... ដ្បិតការរស់នៅជាមួយគ្នាដោយខុសច្បាប់នៃកូនរបស់ព្រះ និងកូនស្រីរបស់​មនុស្សជាការស្រមើស្រមៃចុងក្រោយនៅក្នុងថ្ងៃមុនពេលទឹកជំនន់ (M. R. DeHaan, M.D., ***The Days of Noah,*** Zondervan Publishing House, 1963, pp. 80-82)។

ខ្ញុំសូមដាស់តឿនអ្នកថា ព្រះយេស៊ូវបានមានបន្ទូលថា

« នោះ​នឹង​កើត​មាន​ដូច​ជា​នៅ​ជំនាន់​លោក​ណូអេ​ដែរ... ក៏​ដូច​ជា​នៅ​ជំនាន់​លោក​​​​​ឡុត​ដែរ... នៅ​ថ្ងៃ​ដែល​កូន​មនុស្ស​លេច​មក នោះ​ក៏​នឹង​កើត​មាន​ដូច្នោះ​​ដែរ»(លូកា ១៧:២៦,២៨,៣០)។

ហើយព្រះគ្រីស្ទបានទាយពីការជំនុំជំរះដ៏អាក្រក់នោះថា វានឹងធ្លាក់មកលើជំនាន់ដែលបដិសេធមិនទទួល ស្គាល់ព្រះគ្រីស្ទនេះ។ ព្រះគ្រីស្ទបានមានបន្ទូលថា

«ដ្បិត​នៅ​គ្រា​នោះ នឹង​មាន​សេចក្តី​វេទនា​ជា​ខ្លាំង​ណាស់ ដល់​ម៉្លេះ​បាន​ជា​តាំង​ពី​ដើម​កំណើត​លោកីយ៍ ដរាប​មក​ដល់​សព្វ​ថ្ងៃ​នេះ មិន​ដែល​មាន​យ៉ាង​ដូច្នោះ​ឡើយ ហើយ​ទៅ​មុខ​ក៏​មិន​ដែល​មាន​ដែរ។បើ​មិន​បាន​បន្ថយ​ថ្ងៃ​ ទាំង​នោះ​ឲ្យ​ខ្លី​ចុះ នោះ​គ្មាន​មនុស្ស​ណា​នឹង​បាន​សង្គ្រោះ​ទេ...(ម៉ាថាយ ២៤:២១,២២)។

ព្រះគម្ពីរប្រាប់ពីការដែលព្រះចាក់ទុក្ខលំបាក(ចាន)ចំនួន៧ នៃសេចក្ដីក្រោធទៅលើលោកីយនៅ ក្នុងខណៈពេលនៃគ្រារងទុក្ខវេទនា។ ការនេះត្រូវបានទាយនៅក្នុងគម្ពីរវិវរណៈជំពូក១៦(ពីគម្ពីរ NASV)

ទុកលំបាក​ទី​១​ ការជំនុំជំរះនឹងបង្កើតឲ្យ​មនុស្ស​ដែល​មាន​ទី​សំគាល់​របស់​សត្វ​ និង​អស់​ពួក​អ្នក​ដែល​ក្រាប​ថ្វាយ​បង្គំ​ដល់​រូប​វា គេ​ក៏​កើត​ដំបៅ​កាច​អាក្រក់​​ណាស់(ខ២)។

ទុកលំបាក​ទី២ ការជំនុំជំរះនឹងធ្វើឲ្យសមុទ្រ​ត្រឡប់​ទៅ​ជា​ឈាម ដូច​ជា​ឈាម​ខ្មោច(ខ៣)។

ទុកលំបាក​ទី៣ ការជំនុំជំរះនឹងធ្វើឲ្យទន្លេ និង​រន្ធ​ទឹក​ទាំង​ប៉ុន្មាន នោះ​ក៏​ប្រែ​ទៅ​ជា​ឈាម​ទាំង​អស់​(ខ៤)។

ទុកលំបាក​ទី៤ ការជំនុំជំរះនឹងធ្វើព្រះអាទិត្យ​បាន​អំណាច​នឹង​ធ្វើ​ឲ្យ​មនុស្ស​ត្រូវ​ខ្លោច ដោយសារ​ភ្លើង មនុស្ស​លោក​ក៏​ត្រូវ​ខ្លោច​ទៅ ដោយ​អំណាច​ក្តៅ​ជា​ខ្លាំង​(ខ៨,៩)។

ទុកលំបាក​ទី៥ ការជំនុំជំរះនឹងធ្វើនគរ​វា​ត្រឡប់​ទៅ​ជា​ងងឹត​សូន្យ​សុង ហើយ​គេ​ខាំ​អណ្តាត ដោយ​មាន​សេចក្តី​ទុក្ខ​លំបាក​(ខ១០)។

ទុកលំបាក​ទី៦ ការជំនុំជំរះនឹងធ្វើទន្លេ​ធំ គឺ​ជា​ទន្លេ​អ៊ើប្រាត រួច​ទឹក​ទន្លេ​នោះ​ក៏​រីង​ទៅ​(ខ១២)។

ទុកលំបាក​ទី៧ ការជំនុំជំរះនឹងធ្វើឲ្យអស់​ទាំង​ទី​ក្រុង​របស់​សាសន៍​ដទៃ​ទាំង​ប៉ុន្មាន​ក៏​រលំ ក៏​មាន​ព្រិល​យ៉ាង​ធំៗ គ្រាប់​១​ទំងន់​១​ហាបធ្លាក់​ចុះ​ពី​ផ្ទៃ​មេឃ​មក​​លើ​មនុស្ស​លោក(ខ១៩,២១)។

តើមនុស្សនឹងប្រែចិត្ដទេ? ទេ វានឹងយឺតពេលដើម្បីប្រែចិត្ដ! «ហើយ​មនុស្ស​លោក​ក៏​ប្រមាថ​ដល់​ព្រះ ដោយ​ព្រោះ​សេចក្តី​វេទនានឹង​ព្រិល​នោះ »(វិវរណៈ ១៦:២១)។ ព្រះគម្ពីរប្រាប់ថា

«ដ្បិត​អ្នក​រាល់​គ្នា​ដឹង​ច្បាស់​ហើយ​ថា ថ្ងៃ​នៃ​ព្រះអម្ចាស់​នឹង​មក​ដល់ ដូច​ជា​ចោរ​មក​នៅ​ពេល​យប់ ដ្បិត​កាល​ណា​គេ​កំពុង​តែ ​និយាយ​ថា មាន​សេចក្តី​សុខ​សាន្ត មាន​សេចក្តី​រៀប​រយ​ហើយ នោះ​លោ​តែ​មាន​សេចក្តី​ហិនវិនាស​មក​លើ​គេ​ភ្លាម ដូច​ជា​ស្ត្រី​មាន​គភ៌​ឈឺ​នឹង​សំរាល ហើយ​គេច​មិន​រួច​ឡើយ» (ថែស្សា ឡូចនិចទី១ ៥:២-៣)។

មានតែគ្រីស្ទបរិស័ទពិតប្រាកដទេ ដែលមានបទពិសោធន៍នៃការប្រែចិត្ដពិតប្រាកដ មានសង្ឃឹម នៃការលើកឡើងមុនពេលព្រឹត្ដិការណ៍ដ៏អាក្រក់ទាំងនេះកើតឡើង។ ប៉ុន្ដែមនុស្សភាគច្រើនដែលគេហៅថា «គ្រីស្ទបរិស័ទ» នឹងត្រូវទុកចោល។ ព្រះគ្រីស្ទនឹងនិយាយទៅកាន់ពួកគេថា «ខ្ញុំមិនដែលស្គាល់អ្នកទេ» (ម៉ាថាយ ២៥:១២)។

យើងធ្លាប់ស្ដាប់លឺសេចក្ដីអធិប្បាយពីប្រធានបទទាំងនេះជាញឹកញាប់ណាស់។ ប៉ុន្ដែចម្លែកណាស់ មានភាពស្ងាត់ស្ងៀមពីប្រធានបទទាំងនេះក្នុងរយះពេលជាច្រើនឆ្នាំថ្មីៗនេះ។ នៅក្នុងឆ្នាំ១៩៦៩ លោក Billy Graham បានប្រសាសន៍ថា

ព្រះគម្ពីរបង្រៀនថា នៅថ្ងៃចុងក្រោយបំផុត វានឹងជាសម័យកាលនៃគ្រោះ​ថ្នាក់ សង្រ្គាម ការបំផ្លិតបំផ្លាញ ភាពគ្មានច្បាប់ ភាពគ្មានសីលធម៌ ដូច្នេះ​ព្រះ​ទ្រង់នឹងត្រូវតែធ្វើអន្ដរាគមន៍...នៅក្នុងប្រទេសញ៉ូវ សាឡែនសង្គមនៃមនុស្ស និយមបានធ្វើឲ្យមានក្រុមបាតុកម្ម ហើយកាន់ស្លាកសញ្ញាដោយនិយាយថា «កុំអនុញ្ញាត្ដឲ្យលោក Billy Graham បន្លាចអ្នក» (Billy Graham, “The Day to Come,” ***The Challenge: Sermons from Madison Square Garden,*** Doubleday and Company, 1969, p. 164)។

រយះពេលខ្លីមុនពេលគាត់បានស្លាប់ មានអ្នកដឹកនាំខាងផ្សាយដំណឹងល្អម្នាក់បានប្រាប់គ្រួសារខ្ញុំ និងខ្ញុំថា សេចក្ដីអធិប្បាយរបស់លោក Billy Graham មានអំណាចណាស់នៅពេលនោះ។ បាទ ប៉ុន្ដែតើ មានគ្រូអធិប្បាយដូចនោះទេនៅសព្វថ្ងៃនេះ? គ្រូអធិប្បាយភាគច្រើនទុយមុយពេកក្នុងការព្រមានមនុស្ស អំពីការជំនុំដែលនឹងមក និងភ្លើងនៃឋាននរក! មានបុរសម្នាក់បានប្រាប់ខ្ញុំថា ខ្ញុំជាគ្រូគង្វាលសម័យចាស់ បុរាណ ដូចជាសត្វដៃណូស័រ ហើយប្រាប់ខ្ញុំថា ខ្ញុំគួរតែអធិប្បាយដោយសំលេងស្រទន់ដូចជាលោក Joel Osteen ឬថែមទាំងដូចជាពួកអភិរក្ស ហើយសូម្បីតែគ្រូគង្វាលដែលជឿតាមព្រះបន្ទូលរបស់ព្រះភាគច្រើន របស់យើង។ ខ្ញុំបានឆ្លើយទៅគាត់ដោយដកស្រង់គម្ពីរធីម៉ូថេទី២ ៤:២-៤

«ចូរ​ឲ្យ​អ្នក​ផ្សាយ​ព្រះបន្ទូល​ចុះ ហើយ​ទទូច​ជំរុញ​ផង ទោះ​ត្រូវ​ពេល ឬ​ខុស​ក្តី ចូរ​រំឭក​គេ​ឲ្យ​ដឹង​ខ្លួន ព្រម​ទាំង​បន្ទោស ហើយ​កំឡា​ចិត្ត​គេ ដោយ​ចិត្ត​អត់ធ្មត់ និង​សេចក្តី​ប្រៀន​ប្រដៅ​គ្រប់​យ៉ាង ដ្បិត​នឹង​មាន​គ្រា​មកដែល​គេ​មិន​ទ្រាំ​ទ្រ​នឹង​សេចក្តី​បង្រៀន​ដ៏​ត្រឹម​ត្រូវ​ទេ គឺ​គេ​នឹង​មាន​ត្រចៀក​រមាស់ ហើយ​និង​ហៅ​គ្រូ​កាន់​តែ​ច្រើន​ឡើង មក​បង្រៀន​ឲ្យ​ត្រូវ​ចិត្ត គេ​នឹង​ងាក​ត្រចៀក​ចេញ​ពី​សេចក្តី​ពិត បែរ​ទៅ​តាម​រឿង​ព្រេង​វិញ»(ធីម៉ូថេទី២ ៤:២-៤)។

កុំឆ្ងល់ឡើយពីរបៀបដែលក្រុមជំនុំរបស់យើងពេញទៅដោយមនុស្សបាត់បង់សព្វថ្ងៃនេះ! គ្រូគង្វាលជា​ច្រើន​ខ្លាចមិនហ៊ានអធិប្បាយព្រះបន្ទូលរបស់ព្រះ ដូចជាគ្រូគង្វាលសម័យមុនបានធ្វើ!

ការងារដែលព្រះបានប្រទានឲ្យខ្ញុំគឺមិនមែនបង្រៀនព្រះគម្ពីរតាមខមួយៗនោះទេ។ ការងាររបស់ ខ្ញុំគឺដើម្បី «អធិប្បាយពីព្រះបន្ទូល»។ យកវា ឬទុកវា! ខ្ញុំបានបង្រៀនអ្នកពីអ្វីដែលព្រះគម្ពីរប្រាប់!

« នោះ​នឹង​កើត​មាន​ដូច​ជា​នៅ​ជំនាន់​លោក​ណូអេ​ដែរ... ក៏​ដូច​ជា​នៅ​ជំនាន់​លោក​​​​​ឡុត​ដែរ... នៅ​ថ្ងៃ​ដែល​កូន​មនុស្ស​លេច​មក នោះ​ក៏​នឹង​កើត​មាន​ដូច្នោះ​​ដែរ»(លូកា ១៧:២៦,២៨,៣០)។

បើរឿងនេះធ្វើឲ្យអ្នកភ្ញាក់ផ្អើលពេក ព្រះអាចជួយអ្នក! អ្នកនឹងមានបញ្ហាធំនៅពេលការជំនុំជំរះធ្លាក់មក!

ឥឡូវនេះ តើអ្នកត្រូវតែធ្វើយ៉ាងម៉េចដើម្បីគេចផុតពីការជំនុំជំរះរបស់ព្រះ? ពិតប្រាកដណាស់ អ្នកត្រូវតែធ្វើដូចអ្វីដែលលោកឡុត និងលោកណូអេបានធ្វើ!

ព្រះយេហូវ៉ាបានប្រាប់លោកឡុតឲ្យចេញពីទីក្រុងសូដុំ។ ព្រះយេហូវ៉ាបានមានបន្ទូលថា «ចូរ​រត់​ទៅ​ឲ្យ​បាន​រួច​ជីវិត​ចុះ... កុំ​ឲ្យ​មើល​មក​ក្រោយ​ឡើយ... ក្រែង​ឯង​ត្រូវ​វិនាស​ដែរ(លោកុប្បត្ដិ ១៩:១៧)។ បើអ្នកសង្ឃឹមចង់បានសង្រ្គោះ នោះគឺជាអ្វីដែលអ្នកត្រូវតែធ្វើផងដែរ។ អ្នកត្រូវចេញពីជីវិតរស់នៅដែលគ្មាន ព្រះ។ ព្រះទ្រង់មានបន្ទូលថា «ចូរ​ចេញ​ពី​កណ្តាល​ពួក​គេ​ទៅ ហើយ​ញែក​ខ្លួន​ទៅ​ដោយឡែក... នោះ​អញ​នឹង​ទទួល​ឯង​រាល់​គ្នា»(កូរិនថូសទី២ ៦:១៧)។ សូមញែកខ្លួនចេញពីពួកអ្នកដែលមិនទៅក្រុមជំនុំ។ សូម ចេញឆ្ងាយពីពួកអ្នកដែលរស់នៅក្នុងអំពើបាប និងអ្នកដែលមិនគិតពីព្រះសោះ។ នោះគឺជាអ្វីដែលលោក ឡុតត្រូវតែធ្វើ ហើយនោះគឺជាអ្វីដែលអ្នកត្រូវតែធ្វើ។ សូមចេញពីលោកីយដ៏ពេញដោយអំពើបាប ហើយ ចូលក្នុងក្រុមជំនុំគ្រប់ពេលដែលទ្វារបើក! ហើយរាប់អានមិត្ដភ័ក្រ្ដថ្មីនៅក្នុងក្រុមជំនុំ!

ប៉ុន្ដែនោះមិនទាន់អស់ទេ! អ្នកក៏ត្រូវតែធ្វើអ្វីដែលលោកណូអេបានធ្វើផងដែរ។ ព្រះយេហូវ៉ាបាន មានបន្ទូលប្រាប់លោកណូអេថា

«ត្រូវ​ឲ្យ​ឯង...​ចូល​ទាំង​អស់​ទៅ​ក្នុង​ទូក»(លោកុប្បត្ដិ ៧:១)។

« ព្រះ​ទ្រង់​មាន​ព្រះបន្ទូល​ ទៅ​ណូអេ​ថា អស់​ទាំង​សាច់​ត្រូវ​ផុត​ពី​មុខ​អញ​ហើយ ដ្បិត​ផែនដី​បាន​ពេញ​ជា​សេចក្តី​កាច​សហ័ស​ដោយសារ​គេ មើល អញ​នឹង​បំផ្លាញ​គេ​ទៅ​ជា​មួយ​នឹង​ផែនដី​ផង»(លោកុប្បត្ដិ ៦:១៣)។

«ត្រូវ​ឲ្យ​ឯង...​ចូល​ទាំង​អស់​ទៅ​ក្នុង​ទូក»(លោកុប្បត្ដិ ៧:១)។

ទូកធំគឺជារូបភាពនៃព្រះគ្រីស្ទ។ សូមមករកព្រះគ្រីស្ទ ព្រះគ្រីស្ទមានបន្ទូលថា «ចូរមកឯខ្ញុំ»(ម៉ាថាយ ១១:២៨)។ លោកណូអេបានចូលក្នុងទូកគ្រប់ផ្លូវទាំងអស់ ហើយគាត់បានសង្រ្គោះពីការជំនុំជំរះ។ អ្នកត្រូ​វ​តែមកក្នុងព្រះគ្រីស្ទគ្រប់ផ្លូវទាំងអស់។ ព្រះគ្រីស្ទនឹងសំអាតអំពើបាបរបស់អ្នកទាំងអស់ដោយព្រះលោហិត ដែលទ្រង់បានបង្ហូរនៅលើឈើឆ្កាង។ សូមមកក្នុងព្រះគ្រីស្ទគ្រប់ទាំងផ្លូវដោយសេចក្ដីជំនឿ! ទ្រង់បានរស់ពី សុគតឡើងវិញ។ ទ្រង់នឹងប្រទានជីវិតអស់កល្បជានិច្ចដល់អ្នក ហើយទ្រង់នឹងជួយសង្រ្គោះអ្នកពីសេចក្ដី ក្រោធដែលនឹងមក។

សូមបោះបង់អំពើបាបអ្នកចោល ដូចលោកឡុតបានធ្វើ។ សូមមកក្នុងព្រះគ្រីស្ទ ដូចលោកណូអេ​បានធ្វើ។ នោះទ្រង់នឹងធ្វើអាចធ្វើឲ្យអ្នកភ្ញាក់ដឹងខ្លួន ហើយទាញអ្នកឲ្យធ្វើដូច្នោះ!

បើអ្នកចង់និយាយនិយាយជាមួយយើងអំពីសេចក្ដីសង្រ្គោះដោយសារព្រះយេស៊ូវ។ សូម​ចាកចេញពីកន្លែងអង្គុយរបស់អ្នក ហើយដើរទៅខាងក្រោយសាលប្រជុំឥឡូវនេះ។ លោក ខាហ្គិនឹងនាំអ្នក​ទៅកាន់បន្ទប់ផ្សេងទៀតដែលយើងអាចអធិស្ឋាន ហើយអាចនិយាយគ្នាបាន។ លោក ចាន់ សូមអធិស្ឋាន​ដើម្បី​ឲ្យ​មានបងប្អូនខ្លះនឹង​ជឿទុកចិត្ដលើព្រះយេស៊ូវនៅព្រឹកនេះ! អាម៉ែន។

**(ចប់សេចក្ដីអធិប្បាយ)**

អ្នកអាចអាន ការអធិប្បាយរបស់ លោក​ ហ៊ីមើស៏ (Dr. Hymers) តាម

សប្ដាហ៏នីមួយៗ នៅតាមអ៊ីធើនេតនៅគេហទំព័រ [www.realconversion](http://www.realconversion).com.

ចុចលើ ”Sermon Manuscripts”

You may email Dr. Hymers in English at rlhymersjr@sbcglobal.net – or you may  
write to him at P.O. Box 15308, Los Angeles, CA 90015. Or phone him at (818)352-0452.

សេចក្ដីអធិប្បាយដែលសរសេរដៃទាំងនេះមិនហាមឲ្យថតចំលងទេ។ អ្នកប្រើវាដោយគ្មានការអនុញ្ញាតពីលោក

Dr. Hymers។ ទោះបីជាយ៉ាងណាក៏ដោយ គ្រប់សេចក្ដីអធិប្បាយជាវីដីអូទាំងអស់របស់លោក Dr. Hymers ហាមថតចំលង ហើយអាចត្រឹមតែប្រើវាបានដោយមានការអនុញ្ញាត។

**អានព្រះគម្ពីរមុនពេលអធិប្បាយដោយលោក** Mr. Abel Prudhomme **៖ ២ពេត្រុស** **២:៤-៩។**

ច្រៀងចំរៀងដោយខ្លួនឯងមុនអធិប្បាយដោយលោក Benjamin Kincaid Griffith៖

«នៅគ្រាដូចនេះ» ដោយលោក Ruth Caye Jones, 1902-1972)។